! /Košarac: Poziv Biseri Turković da provede zaključke u vezi sa Trgovskom gorom / Radio Sarajevo\n! / Košarac: Poziv Biseri Turković da provede zaključke u vezi sa Trgovskom gorom\n22. 04. 2021. u 10:11:00 Radiosarajevo.ba\nMinistar spoljne trgovine i ekonomskih odnosa BiH Staša Košarac pozvao je Ministarstvo inostranih poslova BiH da hitno implementira zaključke Savjeta ministara kako bi se domaćim ekspertima omogućio rad na terenu i učestvovanje u procjeni Trgovske gore kao potencijalne lokacije za izgradnju odlagališta za radioaktivni otpad i istrošeno nuklearno gorivo.\nOn je podsjetio da je Savjet ministara BiH zaključcima sa 32. sjednice zadužio Ministarstvo inostranih poslova BiH da putem diplomatsko-konzularne mreže zvanično od hrvatske strane zatraži relevantnu dokumentaciju neophodnu za rad i dalje aktivnosti Ekspertskog i Pravnog tima za Trgovsku goru, navodi se u saopćenju Ministarstva spoljne trgovine i ekonomskih odnosa BiH.\n''Krajnje je vrijeme da resorni ministar Bisera Turković počne raditi svoj posao i ozbiljno se posveti rješavanju ovog pitanja. Na to je obavezuju zaključci Savjeta ministara BiH, kao i ranije odluke Predsjedništva BiH u vezi sa Trgovskom gorom'', poručio je ministar Košarac.\nPrema njegovim riječima, činjenica da je hrvatska strana angažovala službu za fizičku zaštitu i bezbjednost lokacije Čerkezovac na Trgovskoj gori predstavlja posljednji u nizu dokaza da susjedna zemlja neće odustati od izgradnje spornog odlagališta u neposrednoj blizini granice.\n''Procjena da će Hrvatska taj angažman platiti više od 1.300.000 KM dodatni je alarm da tražimo punu mobilnost svih nadležnih institucija u BiH kako bismo snagom argumenata istrajali u odbrani jedinstvenog stava o neprihvatljivosti odlaganja spornog otpada u našem dvorištu. Zbog toga ponovo apelujem na Ministarstvo inostranih poslova da konkretnim djelovanjem doprinese našoj borbi za zaštitu zdravlja građana i očuvanje životne sredine'', naglasio je ministar Košarac.\nOn je najavio da će u ponedjeljak, 26. aprila, organizovati sastanak članova Koordinacionog tijela za Trgovsku goru sa predsjedavajućim Ekspertnog i Pravnog tima, kako bi se analizirala implementacija dosadašnjih zaključaka, definisali naredni koraci i razmotrile nove informacije u vezi sa izgradnjom spornog odlagališta.\nMinistar Košarac istakao je da će, paralelno s tim, od ambasadora BiH u Hrvatskoj zatražiti da u kontaktu sa nadležnim organima susjedne zemlje obezbijedi dodatne informacije u vezi sa cijelim slučajem.\nOn je napomenuo da će uputiti zahtjev Pododboru za transport, energiju, životnu sredinu i regionalni razvoj između Evropske unije i BiH da na sjednici u maju razmotri namjeru Hrvatske da izgradi sporno odlagalište na Trgovskoj gori, što je jedna od aktivnosti koju provodi u cilju informisanja nadležnih institucija u Briselu o predmetnoj problematici.\n''Nedopustivo je da u slučaju Trgovske gore budemo pasivni posmatrači. Moramo imati proaktivnu ulogu, tražiti pomoć od EU i maksimalno se posvetiti rješavanju ovog pitanja. Život i zdravlje 250.000 naših građana u slivu rijeke Une obavezuju nas na takvo djelovanje'', zaključio je ministar Košarac.\nTagovi: Ministarstvo spoljne trgovine i ekonomskih odnosa BiH Staša Košarac Bisera Turković nuklearni otpad Trgovska gora\nOkrugli sto / Potpuno odustati od izgradnje odlagališta nuklearnog otpada na Trgovskoj gori\nEkološki problem / Turković u Bosanskom Novom, tema Trgovska gora\nSaopćenje / Nezavisni blok: Trgovska gora je vitalni nacionalni interes svih u BiH


RAZLIČITA PRAVILA I PROCEDURE IZ REGIONA: Evo kako i kada srpski državljani mogu da uđu u Hrvatsku, Bosnu, Crnu Goru, Severnu Makedoniju (INFO) | DNEVNE\nRAZLIČITA PRAVILA I PROCEDURE IZ REGIONA: Evo kako i kada srpski državljani mogu da uđu u Hrvatsku, Bosnu, Crnu Goru, Severnu Makedoniju (INFO)\nU susednim zemljama dotle važe različita pravila i procedure za ulazak državljana Srbije\nZa ulazak u Hrvatsku, bilo turistički ili poslom, neophodan je negativan Pi-si-ar test ne stariji od 72 sata.\nU oba slučaja neophodan je dokaz o razlogu boravka u ovoj zemlji- dokaz o poslovnim razlozima ili dokaz o rezervaciji smeštaja. Za strance nije obavezan 14-dnevni karantin. U ovoj državi najavljuju dalje popuštanje mera, ali nema preciznih informacija o potpunom otvaranju granica.\nU oba slučaja neophodno je da imaju negativan test na virus korona star ne više od 48 sati, kao i da se jave nadležnoj zdravstvenoj ustanovi u opštini u koju odlaze. Otvaranje granica ove države za strance najavljeno je za prvi jun.\nKomisija za zarazne bolesti Severne Makedonije ocenila je da se epidemiološka situacija izazvana korona virusom smiruje i da je pod kontrolom, tako da je najavljeno postepeno ukidanje policijskog časa i otvaranje granica koje se očekuje 1. ili 10. juna, zavisno od slobode kretanja u drugim zemljama.\nSeverna Makedonija je jedina u regionu koja na snazi ima državni karantin, u koji se upućuju svi građani koji pređu granicu. Albanski premijer Edi Rama najavio je da će granice ove države biti otvorene do kraja meseca.


ZAKON O IZMENAMA I DOPUNAMA ZAKONA O PRIVREDNIM DRUŠTVIMA: Prvi put u društvima sa ograničenom odgovornošću radnicima se otvara mogućnost da steknu vlasnički udeo u firmi u kojoj rade. Pravo na sticanje udela registrovaće se u Centralnom registru, depou i kliringu hartija od vrednosti, a sva društva koja se odluče na ovaj korak imaće neposredan pristup registru bez posrednika, odnosno plaćanja brokera\nZakon o izmenama i dopunama Zakona o privrednim društvima ("Sl. glasnik RS", br. 91/2019) stupio je na snagu 1. januara, osim jedne odredbe čija primena počinje u aprilu. Reč je o izmeni kojom se prvi put u društvima sa ograničenom odgovornošću radnicima otvara mogućnost da steknu vlasnički udeo u firmi u kojoj rade. Stručna javnost takvu promenu ocenjuje kao jednu od ključnih.\nSvi su saglasni da će mogućnost da steknu udeo u vlasništvu dodatno stimulisati zaposlene da još bolje rade i vezati ih za firmu. Ocenjuje se, biće podsticajni i za konsultante i investitore, na koje se takođe odnosi.\n"Vi morate da dobijate kao radnik svoju platu, a vaše posebno isticanje, odnosno svih radnika koji donosi neki vanredni prihod, a naročito profit, onda se može nagraditi na taj način što dobijate udeo u firmi bilo da su to akcije, bilo da je to udeo stvarno. Međutim, ja nisam siguran da smo mi na tom nivou opšte razvijenosti sistema koji bi to mogao da podrži. Bojim se da se to ne završi u prebijanju dugova", kaže Mahmud Bušatlija, konsultant.\nZakon je, međutim, vrlo jasan. Saglasnost moraju da postignu svi članovi društva. Iz njihovih delova se formira takozvani rezervisani sopstveni udeo koji ne može biti veći od 40 odsto ukupnog kapitala firme i iz koga se tačno određenog dana, po povlašćenoj ceni, može kupiti udeo u preduzeću.\n"Jeste povlašćena cena i povlašćena je cena samo za njega, što je važno. Važno je da se ne može nasleđivati to. Naravno to može se može prodati, može se prodati po većoj ceni, oko ovoga da postoji Zakon o privrednim društvima da pravo preče kupovine u tom slučaju imaju članovi društva", ističe Andrija Jovičić.\nU Americi i Evropi naročito je pomoglo informacionim kompanijama, na početku, kada nisu bile u mogućnosti da kvalitetnom kadru daju velike plate. Brzim rastom vrednosti tih kompanija neki su zaradili veliki novac prodajom vlasničkih udela do kojih su došli jeftino.\nU telekomunikacionoj kompaniji "Orion", gde je većinsko vlasništvo u rukama menadžmenta, a manji deo je kapital Evropske banke za obnovu i razvoj planiraju da iskoriste ponuđenu zakonsku mogućnost i prošire vlasništvo na ostale zaposlene.\n"Sam zakon jasno daje smernicu koja je dobra, zakonodavac ima tu dobru ideju. Ono što je još važnije jeste da omogućimo ljudima koji steknu takve asete da mogu uvek, u svakom momentu da znaju koja je vrednost istih i da znaju kako sa njima da raspolažu", naglašava Slobodan Đinović, suvlasnik "Orion telekoma".\nPravo na sticanje udela registrovaće se u Centralnom registru, depou i kliringu hartija od vrednosti, a sva društva koja se odluče na ovaj korak imaće neposredan pristup registru bez posrednika, odnosno plaćanja brokera.\nIzvor: Vebsajt RTS, Marija Mitrović, 21.01.2020.


Dok je niški Aerodrom „Konstantin Veliki“ uslovljen, kako je rekao predsednik Srbije Aleksandar Vučić, da pređe u vlasništvo Republike da bi dobijao pare i razvijao se, ministarka saobraćaja Zorana Mihajlović je najavila da će srpska Vlada ulagati u banjalučki aerodrom (na slici ispod) koji niti je državni, niti je u Srbiji?!\nU Aerodrom “Konstantin Veliki” ne može da se ulaže dok ne postane vlasništvo Države – govorili su prethodnih meseci i gradska i republička vlast, pravdajući odluku o poklanjanju aerodroma.\n“So na ranu” svim Nišlijama stavio je Aleksandar Vučić, koji je poručio da aerodrom može da ostane gradski, ali da ne traži pare za investicije.\nIpak, ova “pravila” ne važe za banjalučki aerodrom, koji bi ubuduće mogao da se razvija parama građana Srbije, iako nije u ovoj državi, niti je njeno vlasništvo!\nPored Er Srbije koja već leti iz Beograda za Banja Luku, verujem da će u narednom periodu biti i drugih kompanija koje će leteti sa ovog aerodroma, a mi smo spremni da pomognemo kako bi ovaj aerodrom postao jak kao i neki drugi aerodromi u okruženju – navela je Mihajlovićeva.\nMihajlovićeva je naglasila da je neophodno da se nastavi sa investicijama u ovaj aerodrom, a sa v. d. direktorom Duškom Kovačevićem (na slici ispod) je razgovarala o planovima i podršci Vlade Srbije u tome.\nBanjalučki aerodrom ima odličan geostrateški položaj, dodala je Mihajlovićeva, uz opasku da njime “upravlja Vlada Republike Srpske, a ne Grad Banja Luka”.\nKovačević je naveo da je srećan što ga je potpredsednica Vlade Srbije “uverila da će Vlada Srbije nastaviti da pomaže aerodrom”.\nImamo dobru saradnju i s Aerodromom “Nikola Tesla“ i sa Aerodromom “Konstantin Veliki“, kao i sa kompanijom Er Srbija. Veoma nam je stalo da Er Srbija nastavi da leti na liniji Beograd – Banja Luka i ako je moguće da imamo i više linija, a posebno nam je važno što možemo da računamo na dalju pomoć Vlade Republike Srbije – istakao je Kovačević.\nUpoznao je Mihajlovićevu sa planovima razvoja ovog aerodroma, a impresioniralo ga je, kako kaže, što je ona obećala maksimalnu pomoć Vlade i Ministarstva saobraćaja kada su ti planovi u pitanju.


Snaga autoriteta :: emg.rs :: Intelligence Unit - najnoviji broj\nNema nikakve sumnje da Ekonom:east magazin u velikoj meri zadovoljava potrebu za informisanjem poslovnih i akademskih krugova, kao i ljudi zainteresovanih za privredna dešavanja. U želji da izađemo u susret čitaocima koji ne raspolažu kategorijalnim aparatom ekonomske nauke, odlučili smo da pokrenemo novu publikaciji – EMG Intelligence Unit.\nSmatramo da u Srbiji postoji dovoljan broj čitalaca koji bi želeli da se o kompleksnim ekonomskim dešavanjima u zemlji i svetu informišu još detaljnije kako bi stekli nova znanja, veštine, kao i korisne informacije za biznis. Budući da EMG grupa ima dobru saradnju sa naučnim radnicima, uspešnim menadžerima, vrhunskim novinarima, koji mogu da daju autoritativne odgovore na najvažnija ekonomska pitanja smatramo da kroz njihovu ekspertizu, odnosno znanja, iskustva, kreativna rešenja, možemo čitaocima ponuditi publikaciju koja bi popunila evidentnu prazninu.\nNaravno, ideja nije nova, slične publikacije postoje u većini zemalja tržišne ekonomije. Odziv čitalaštva, odnosno korisnika, listom je pozitivan na zadovoljstvo obe strane. Pokretanje ovakvog izdanja u Srbiji nosi i određene rizike zbog relativno malog i nerazvijenog tržišta. I pored toga, duboko verujemo u uspeh i nadamo se da će ovaj naš ambiciozni projekat biti na dobrobit društvene zajednice.\nU ovom pionirskom broju, kao i u narednim, namerni smo da prezentujemo vodeću temu, stručno ali čitljivo obrađenu. Ekspertize, odnosno sofisticirane sektorske analize naših autora trebalo bi daju odgovor na složena pitanja ekonomske stvarnosti i da ponude konkretna rešenja ili put do njih.\nNastanak publikacije EMG - Intelligence Unit je bez sumnje posledica i približavanja Srbije Evropskoj uniji, odnosno integracije zemlje u međunarodnu podelu rada i internacionalne tokove kapitala. Projekat transformacije i modernizacije društva neodvojivo je povezan sa ekonomskim reformama. Ako na tom putu, koji formalno ima, ali faktički nema alternativu, EMG Intelligence Unit bude dao svoj doprinos, naša\nmisija biće ostvarena.


Laguna - Bukmarker - Lagunini pisci na manifestaciji „Majski dani knjige“ u Pančevu - Knjige o kojima se priča\nLagunini pisci na manifestaciji „Majski dani knjige“ u Pančevu\nNa šesnaestoj književnoj manifestaciji „Majski dani knjige“, koja se od 27. do 31. maja održava u organizaciji Gradske biblioteke Pančevo učestvovaće i Lagunini pisci.\nGostovanje književnika Vuleta Žurića i Ninovog laureata Vladimira Tabaševića zakazano je za poslednje veče programa – 31. maj od 19 sati i 30 minuta u čitaonici Gradske biblioteke Pančevo. Vladimir Tabašević će tom prilikom promovisati svoj roman „Zabluda Svetog Sebastijana“.\n„Majski dani knjige“ ovoga puta najveću pažnju pokloniće austrijskoj književnosti, a osim glavnog programa biće organizovan i prateći program posvećen deci.\nU okviru dečjeg programa, u četvrtak 30. maja u Gradskoj biblioteci Pančevo u 12 časova Stefan Tićmi i Nemanja Baćković predstaviće knjigu „Ja sam Akiko“, za koju je Tićmi dobio nagradu Politikinog zabavnika. A u petak 31. maja od 12 časova, takođe u Gradskoj biblioteci Pančevo, Zoran Penevski predstaviće svoju knjigu „Sara i januar za dve devojčice“, za koju je dobio nagradu „Rade Obrenović“ za najbolji roman za decu i mlade u 2018. godini.


TotalCar.rs » Toyota gasi marku Scion?\nPosle 13 godina, japanska kompanija odlučila je da ukine automobilski brend Scion namenjen severnoameričkom tržištu, saznaje Motor Trend.\nIako je još uvek reč o nezvaničnim informacijama, nekoliko izvora ovog sajta potrvdilo je da će Toyota okončati kratkotrajni vek svoje automobilske marke iz 21. veka.\nScion je lansiran za potrebe tržišta Severne Amerike 2002. godine. Osnovna ciljna grupa bila je takozvana Generacija Y (mlada polpulacija, rođena posle 1980.), a u početku su gamu sačinjavala dva modela xA i xB. Vrhunac godišnje prodaje Scion je dostigao 2006. kada je isporučeno 175.000 vozila, da bi 2015. prodaja pala na svega 56.000 automobila.\nIpak, možda najveći problem leži u činjenici da ova marka ustvari nikada nije doprla do svoje ciljne grupe, s obzirom da je prema nekim izveštajima prosečna starost kupaca automobila marke Scion iznosila 49 godina.\nNa severnoameričkom tržištu u ponudi je trenutno pet modela ovog brenda: dva sportska kupea FR-S i tC, pomenuti xB, prepakovana Toyota Auris koja se prodaje kao Scion iM i model iA (sedan baziran na novoj Mazdi2).


Iznova počelo suđenje Dani Škrba - Klix.ba\nKantonalni sud Sarajevo Iznova počelo suđenje Dani Škrba\nIznova počelo suđenje Dani Škrba\n14.2.2013. u 15:20\nDana Škrba (Foto: Arhiv)\nSuđenje Dani Škrbi, optuženoj za svirepo ubistvo sarajevskog fotografa Mustafe Bukvića 23. februara 2012. godine, u četvrtak je u Kantonalnom sudu Sarajevo (KSS) počelo iznova, usljed proteka vremena dužeg od 30 dana od posljednjeg ročišta održanog u prisustvu optužene.\nSuđenje u ovom predmetu počelo je 18. septembra 2012. godine, ali je već 8. oktobra odgođeno na neodređeno vrijeme zbog poodmakle trudnoće optužene i njenog općeg zdravstvenog stanja.\nU međuvremenu, tačnije 31. oktobra, optužena Škrba porodila se u sarajevskoj Općoj bolnici, gdje je provela izvjesno vrijeme, te potom zajedno s novorođenčetom smještena u Kazneno-popravni zavod Tuzla, odnosno u prostorije Odjela za pritvorenice, gdje je za potrebe djeteta opremljena jedna soba.\nNakon nešto više od četiri mjeseca optužena Škrba u četvrtak se ponovno pojavila u sudnici Kantonalnog suda Sarajevo, a na ročištu koje je imalo karakter statusne konferencije dogovorena je daljnja dinamika suđenja u ovom predmetu.\nBudući da je u međuvremenu došlo do izmjene branitelja optužene, odnosno da je njenu odbranu preuzela advokatica Indira Karahodža, ova je advokatica izjavila da nije saglasna s time da se čitaju iskazi svjedoka saslušanih na početku dokaznog postupka.\nStoga je konstatirano je da će se na narednom ročištu, zakazanom za 7. marta pristupiti ponovnom otvaranju dokaznog postupka, saslušanjem svjedoka optužbe Mirsada Travara i Dike Tuzlak.\nPrema tužbenim navodima, Dana Škrba je 23. februara 2012. došla u Bukvićevu fotografsku radnju "Foto San" u ulici Omladinskih brigada do br. 7 u sarajevskom naselju Dobrinja, te nakon što su zajedno sišli u podrumske prostorije Škrba ga je, koristeći stanje intimnosti i njegovo povjerenje, svirepo ubila zaklavši ga skalpelom.\nDan nakon ubistva Škrba je locirana i uhapšena na Autobuskoj stanici u Mostaru.\nAkcija "Pero" 18\nKako su u Cazinu izdavane lažne diplome: Bachelor nepostojeće rehabilitacije...\nOdluka Muftijstva 13\nU Zenici će od 22. novembra biti organiziran džuma-namaz za žene\nDržava BiH prije svega 14\n1h 16min 72


ŠOKANTAN OBRT U MAKEDONIJI: Predsednik Ivanov odlazi u bunker jugoslovenske vojske, uvodi vanredno stanje i hapsi Zaeva i "pučiste" | WebTribune\nMakedonski predsednik Đorđe Ivanov se priprema teren za proglašenje vanrednog stanja i hapšenje “pučista” na čelu sa liderom SDSM Zoranom Zaeva, piše nedeljnik “Fokus” u specijalnoj priči pod naslovom “Ivanov će iz Jasena da komanduje hapšenjem pučista”.\nIzvor ARM potvrdio da je pre Uskrsa, na vojnom poligonu “Jasen” koji se nalazi 20 km od Skoplja, i u kom su bunkeri jugoslovenske vojske, boravila delegacija VMRO-DPMNE sa zadatkom da pripremi zgradu za skloništa najviši državne i partijske lidere, pre svega, Ivanova i Gruevskog i za njihove porodice u slučaju rata. Viši oficiri kažu da su ovi bunkeri koji su otporni i na hemijske otrove mogu da prime oko 100 ljudi.\n“Scenario koji koji su potvrdli vojni i policijski izvori kao i kntraobaveštajna služba, bi se realizovao oako bi SDSM koji zajedno sa albanskim partijama ima većinu, odlučio da prekine blokadu rata parlamenta i da na posebnoj sednici bez VMRO DPMNE formiraju Vladu”, piše nedeljnik.\nOva definicija, kako piše Fokus može biti zloupotrebljena od strane Ivanova i Gruevskog i pod plaštom “Titanske platforme” koja se tumači kao agresija iz Albanije koja dovodi do federalizacije, kantonizacije ili rušenju jedinstva Makedonije. A da bi odluka bia dodatno potrkepljena, ne isključuje se mogućnost organizovanja oružanog napada na predsedničku rezidenciju ili objekat vlade.\nPogledi\tTežak udarac za Islamsku državu: Asadova vojska ulazi u Alepo – VIDEO\nMagazin\tOtišla je u Šangaj da bi gledala Novakov meč, počela je da plače jer nije ni sanjala da će joj se ovo desiti\nAktuelno\tŠOJGU OTKRIO DUGO ČUVANU TAJNU: Rusija spasila Siriju od krstarećih raketa NATO


SEEbiz.eu / TREND / Od jeseni avionska linija Beograd-Peking\nlinija Beograd-Peking Hainan Airlines Mario Rendulić Aleksandar Vučić CSEBA\nOd jeseni avionska linija Beograd-Peking\nDatum objave: 26.05.2017. - 08:41:01\nBEOGRAD - Peking i Beograd će se povezati od septembra, kineska aviokompanija Hainan Airlines (HNA) uvešće liniju između prestonica Srbije i Kine, pišu današnje "Večernje novosti".\nPlanirano je da u prvih nekoliko meseci na toj maršruti erbas A330-300 sleće i u Prag. Hainan Airlines je već podneo zahtev kineskom Direktoratu za civilno vazduhoplovstvo. Njihov plan je da na ovoj relaciji saobraćaju dva puta nedeljno i to ponedeljkom i petkom. Erbas A330-300 ima 260 mesta u ekonomskoj i 32 mjesta u biznis klasi.\n"Novosti" podsećaju da je premijer Aleksandar Vučić je uoči nedavne posjete Kini rekao da očekuje konačni dogovor oko aviolinije i nagovestio da bi nova linija tokom prvih šest meseci mogla da se odvija preko nekog evropskog grada. Kompanija HNA Grupa je nedavno potpisala pismo o namerama sa Vladom Srbije o uspostavljanju dugoočekivanih interkontinentalnih letova između dva glavna grada.\nPredsjednik Kineske jugoistočnoevropske poslovne asocijacije (CSEBA) Mario Rendulić je za Novosti tada izjavio da će se let za Kinu Srbiji višestruko isplatiti, jer će Beograd postati "hub" za putnike iz Makedonije, Bosne i Hercegovine, Hrvatske, Slovenije.\n- Avioni kompanije HNA Grupe trebalo je da lete iz Kine do Hrvatske, ali čim je Srbija ukinula vize Kini, oni su odustali od te namere zbog komplikovanih viznih i drugih tehničkih procedura jer je Hrvatska članica EU, istakao je Rendulić.


I ja se borim! –NURDOR nacionalna akcija - MIC - Medijski istraživački centar\nPored prikupljenog novca u uličnoj akciji, novac za izgradnju novog dečjeg hemato – onkološkog odeljenja prikupljan je i SMS porukama. Ovaj iznos biće poznat krajem meseca, a potrebno je prikupiti još 30.000 evra kako bi se kompletirao novac za prvu fazu radova. U NURDOR – u kažu da se nadaju početku radova već u aprilu.\nPredsednik NURDOR-a Todor Mančić kaže da će niško odeljenje biti prvo dečje hemato – onkološko odeljenje u Srbiji po evropskim standardima i pozvao sve ljude dobre volje da slanjemporuke na broj 1150 pomognu u borbi za veće šanse dece da pobede opaku bolest. Cena poruke je 100 dinara za sve mreže. On je naglasio da je kod dece najčešće maligno oboljenje leukemija, a procenat uspešnosti lečenja je između 70 i 85 procenata.\nNURDOR je ovu akciju pokrenuo pre godinu dana jer kako kažu, deca koja se leče od raka u Nišu nisu izolovana od ostalih malih pacijenata iako su jako osetljiva na infekcije. Zbog loših uslova i malog kapaciteta postojećeg dečjeg onkološkog odeljenja, planirana je izgradnja dvospratne zgrade na 750 kvadratnih metara u čijem prizemlju će se nalaziti i dnevna bolnica, dve ambulatne, ordinacija psihologa i igraonica. Na drugom spratu planiran je stacionarni deo sa šest jednokrevetnih soba, tri sobe na odeljenju za intenzivne nege i dve dvokrevetne sobe sa pomoćnim krevetom za roditelja.\nUdruženje NURDOR su 2003. godine osnovali roditelji, lekari, medicinsko osoblje i volonteri sa ciljem da pomognu deci oboleloj od raka i njihovim porodicama koji se suočavaju sa ovom teškom bolešću. Pored ove akcije, NURDOR želi da i ostala dečja hemato – onkološka odeljenja u zemlji budu po evropskim standardima, zatim da se roditeljima dece obolele od raka omogući bolovanje do kraja lečenja, da im se omogući smeštaj u bolnici, zatim školovanje dece srednjoškolskog uzrasta tokom lečenja i otvaranje nacionalnog pedijatrijskog kancer registra kako bi se adekvatno pratio ishod lečenja.\nU ovom trenutku roditelji mogu da uzmu bolovanje maksimalno 4 meseca iako se npr. leukimija leči 105 nedelja, većina bolnica nema smeštaj za roditelje dece, niti dovoljan broj psihologa, socijalnih radnika i medicinskog osoblja, zatim deca srednjoškolskog uzrasta nemaju nikakv vid nastave, a što se tiče registra, ne postoji sistem dugog praćenja nakon izlečenja.


Ministarstvo ekonomije: Neće biti novog povećanja cijena goriva u Crnoj Gori – Bankar.me\nMinistarstvo ekonomije: Neće biti novog povećanja cijena goriva u Crnoj Gori\nJune 7, 2018 CRNA GORA, ENERGETIKA, SVE VIJESTI Leave a comment\nU Crnoj Gori, prema trenutnim procjenama, neće biti novog povećanja cijena goriva, saopšteno je iz Ministarstva ekonomije.\n“Prema trenutnim procjenama Ministarstva, ne postoje uslovi za korekciju cijena naftnih derivata u Crnoj Gori u smislu njihovog povećanja“, kazali su iz tog Vladinog resora.\nPredstavnici Ministarstva danas su na sjednici Vlade informisali njene članove o trenutnim procjenama vezanim za cijenu naftnih derivata u Crnoj Gori.\n„Uslova za povećanje cijena nema s obzirom na činjenicu da je na Platts kotacijama, nakon naglog skoka, zabilježena normalizacija cijena, kao i stabilan trend kretanja kursa dolar/euro, u odnosu na posljednje informisanje Vlade o njihovom kretanju 31. maja ove godine“, objasnili su iz Ministarstva.\nTrenutnim stanjem na svjetskoj berzi, kako su kazali, potvrđena je tadašnja procjena Vlade da se dalji rast cijena naftnih derivata u Crnoj Gori ne očekuje i da se ulazi u period stabilnosti.\n„Posljednja dva dana obračunskog perioda, odnosno danas i sjutra, daće preciznu informaciju da li je cijena nekog od naftnih derivata pala više od pet odsto i da li će se time steći uslovi za korekciju u smislu snižavanja cijena“, dodali su iz Ministarstva.\nPostojećim načinom obračuna maksimalno dozvoljenih cijena naftnih derivata, definisanim Uredbom o načinu formiranja maksimalnih maloprodajnih cijena naftnih derivata, uslov za korekciju cijene je razlika u obračunskom periodu u iznosu od plus/minus pet odsto.\n„U ovom trenutku ne postoje uslovi za korekciju cijena, s obzirom na to da je dosadašnja razlika u obračunskom periodu za eurosuper 98 i 95 iznosila 3,53 odnosno 3,74 odsto, za eurodizel 3,63 odsto, a za lož ulje 3,18 odsto“, precizirali su iz Ministarstva.\nVlada će, kako je saopšteno, nastaviti da prati kretanja cijena naftnih derivata na svjetskoj berzi, dok će Ministarstvo biti u stalnoj komunikaciji sa crnogorskim privrednicima, čiju odluku da ne povećavaju cijene proizvoda i usluga pozdravlja.\nU skladu sa Uredbom, obračun maksimalno dozvoljenih vrijednosti naftnih derivata Ministarstvo obavlja svakog drugog ponedjeljka za prethodnih deset radnih dana.\nNaredni obračun će se obaviti u ponedjeljak, a eventualno izmijenjene vrijednosti naftnih derivata važiće od utorka.\nPOJMOVICijene goriva u Crnoj Gori poskupljenje goriva\nPrevious Rusija pustila u promet novčanicu od 100 rubalja posvećenu Svjetskom prvenstvu\nSljedeći Bike sharing sistem u Podgorici: Uskoro 20 električnih i 80 konvencionalnih bicikala za iznajmljivanje


Nakon izuzetno uspješnog albuma Zukva objavljenog krajem 2015. godine, te dvogodišnje regionalne i evropske turneje koja je obuhvatila preko 120 koncerata, bosanskohercegovački sevdah bend Divanhana objavljuje novi studijski album simboličnog imena Kardeş.\nUnatoč gustom koncertnom rasporedu, Divanhana je tokom mjeseca februara 2017. godine u studiju SMS Muzičke produkcije Bosne i Hercegovine zajedno sa svojom gošćom, popularnom turskom glumicom i pjevačicom Suzan Kardeş, realizovala svoje četvrto diskografsko izdanje, koje je naknadno producirano u Long Play studiju u Sarajevu od strane dugogodišnjeg saradnika benda Borjana Miloševića.\nAlbum Kardeş skrojen je od 10 numera, te donosi sasvim novi zvuk Divanhane isprepleten orijentalnim notama turkog klarinetiste Yunus Emre Elleka, virtuoznim muziciranjem gitarskog dvojca iz Tuzle Sanela Redžića i Emira Hota, te energičnim zvucima makedonskih trubača vođenih dirigentskom palicom Džamba Aguševa.\nKafu mi draga ispeci prvi singl sa kojim su najavili pomenuti album, Anterija, Findikli Bizim Yolumuz, Fikrimin İnce Gülü ili Anadolka upravo su pjesme potekle iz bosanskohercegovačke i turske muzičke tradicije, koje su vijekovima putovale i komunicirale, ljubile, grlile, rađale nove ljubavi, sreće i tuge, njedrile muzičko bratstvo i sestrinstvo.\nBez pretenzije da određuju šta je izvor, a šta ušće, šta se ulijeva, a šta ulijevanjem veća rijeka postaje, Suzan & Divanhana su se prepustili bistroj rijeci, da kao braća ili sestre, kao kardeši, muzikom poteku. Da nas zaliju čistom rijekom sevdaha.\nNakon izuzetno uspješnog albuma Zukva objavljenog krajem 2015. godine, te dvogodišnje regionalne i evropske turneje koja je obuhvatila preko 120 koncerata, bosanskohercegovački sevdah bend Divanhana objavljuje novi studijski album simboličnog imena Kardeş. Unatoč gustom koncertnom rasporedu, Divanhana je tokom mjeseca februara 2017. godine u studiju SMS Muzičke produkcije Bosne i Hercegovine zajedno sa svojom gošćom, […]


Mustafa: Marić smenjen zbog izjava\nKosovski premijer Isa Mustafa izjavio je da je bivši ministar lokalne samouprave Ljubomir Marić smenjen zbog izjava koje su bile supotne politici kosovske vlade rekavši “da je Marić albanski ministar, odavno to ne bi bio”.\nKoha: Đuriću nije dozvoljen dolazak na Kosovo\nMinistarstvo spoljnih poslova Kosova odbilo je da prihvati zahtev direktora Kancelarije srpske vlade zadužene za pitanje Kosova i Metohije - Marka Đurića da uđe danas na Kosovo, javila je Koha.\nJedna osoba ubijena je jutros u južnom delu Kosovske Mitrovice pucnjima iz vatrenog oružja potvrdio je regionalni portparol Kosovske policije Avni Zahiti.\nBlic: Vrh novosadske policije štiti albanski klan\nŠverc oružja kroz Srbiju koji organizuje klan Ramuša Haradinaja, odvija se uz zaštitu vrha novosadske policije, saznaje “Blic”.\nSputnjik: MMF preko veterana OVK finansira DAEŠ\nU prethodnih 20 godina, Kosovo je dalo više od dve milijarde dolara, odnosno 100 miliona dolara godišnje, kao naknadu "borcima" OVK, a novac za to stizao je iz SAD, EU, a od 2009. godine i od MMF-a, tvrdi Sputnjik.\n"Stanje na Kosovu pokazuje nesposobnost vlade"\nRusko Ministarstvo spoljnih poslova ocenilo je danas da politička kriza na Kosovu pokazuje nesposobnost Vlade Kosova.\nB92: Ima li Srbija kec u rukavu za Unesko?\nU novembru naredne godine ponovo će se glasati o prijemu Kosova u Unesko. Prošli put je Kosovu nedostajalo tri glasa.\nKako će se Dačić i Tači boriti za Madagaskar?\nMinistar spoljnih poslova Ivica Dačić učestvovaće na Samitu Međunarodne organizacije frankofonije od 22. do 26. novembra na Madagaskaru.\nPriština: Pravda za Astrita Deharija\nNegativne reakcije Albanaca na dogovor o telekomunikacijama\nPotpredsednik pokreta Samoopredeljenje Glauk Konjufca izjavio je danas da je postizanjem sporazuma o telekomunikacijama u Briselu između Prištine i Beograda legalizovan operator srpske telefonije na Kosovu.\nKosovski Albanci opsednuti su Bilom i Hilari Klinton, o čemu svedoči davanje imena ulica po njima i podizanje spomenika u čast bivšeg predsednika, prenosi BBC.\nZSO u blokadi zbog bojkota Srpske?\nUspostavljanje Zajednice srpskih opština ne može da počne sve dok Srpska lista bojkotuje institucije, kazao je Bajram Gecaj zamenik ministra za lokalnu upravu u Vladi Kosova.\nNiš: Pronađen smeštaj za raseljene sa Kosova\nDeset interno raseljenih porodica sa Kosova i Metohije dobilo je ove nedelje trajni smeštaj u seoskim domaćinstvima u opštini Niš.\nDanas moguće oslobađanje Tačija\nPrištinski mediji javljaju da bi vlasti Srbije danas mogle da puste iz pritvora regionalnog direktora Kosovske policije Nehata Tačija.\n“Dijalog se prikazuje lošije nego što jeste”\nKosovski predsednik Hašim Tači izjavio je da se stvari u vezi dijaloga Beograda i Prištine prikazuju lošije nego što jesu i da je uveren da će obe strane uskoro doći do tačke kada je moguće ponovo normalno pregovarati.\nTahiri: Pozivi Beograda na dijalog "hegemonistički projekat"\nKosovska ministarka zadužena za dijalog Edita Tahiri, ocenila je pozive Beograda na dijalog kao "hegemonistički projekat velike Srbije", piše prištinska Epoka e re.\nVeselji planira izbore pre Specijalnog suda?\nDSK, opozicija i analitičari veruju da bi Kosovo moglo da ide na prevremene izbore kako bi se formirala nova vlast pre nego što Specijalni sud za zločine bivše OVK počne s radom, piše "Zeri".\nZbog jedne reči propao dogovor o demarkaciji\nDijalog Beograda i Prištine je u zastoju. U poslednje dve runde pregovora nema saglasnosti čak ni oko tehničkih pitanja.\n’’Albanija ugrozila odnose sa Kosovom’’\nAlbanija je protokolom sa Srbijom o izgradnji putne i železničke infrastrukture, koja bi delom prolazila Kosovom, nagovestila priznavanje suvereniteta Srbije nad Kosovom piše prištinski list "Zeri".\n"Svaka strana u dijalogu će od nečega morati da odustane"\nUbeđen sam da će Briselski dijalog biti nastavljen, bez obzira na prepreke koje se u ovom trenutku mogu učiniti nepremostivim, izjavio je Fonetu potpredsednik Nemačkog Maršalovog fonda Ivan Vejvoda i predvideo da će svaka od strana od nečega morati da odustane.\n“Pitanje Trepče je gotova stvar“\nKosovski političari odbacuju mogućnost da se o kombinatu “Trepča“ razgovara u okviru dijaloga u Briselu i tvrde da je to "gotova stvar", prenose albanski mediji.\nDemoli: Spremni za Oružane snage\nMinistar u Vladi Kosova zadužen za Bezbednosne snage Haki Demolji izjavio je da su završene neophodne pripreme za njihovu transformaciju u Oružane snage Kosova, piše "Epoka".\nFic: Evropska integracija donosi stabilnost Balkanu\nAmbasadorka Nemačke u Prištini Angelika Fic izjavila je da samo evropska integracija Zapadnog Balkana može doneti stabilnost i dobrobit tom regionu.\nAFP: Jeremiću veto zapadnih sila zbog NATO i Kosova?\nKandidat Srbije Vuk Jeremić verovatno će se suočiti sa vetom zapadnih sila na današnjoj šestoj rundi glasanja za novog genseka UN, piše AFP.\nMUP Srbije: N.T. uhapšen zbog terorizma\nPripadnici Ministarstva unutrašnjih poslova uhapsili su N.T. (1976) iz Uroševca, na osnovu raspisane poternice po naredbi Višeg suda u Nišu zbog krivičnog dela terorizma, saopštilo je upravo Ministarstvo unutrašnjih poslova Srbije.\n20 godina zatvora za kosovskog hakera\nDvadesetogodišnji Ardit Ferizi sa Kosova osuđen je juče na 20 godina zatvora, zbog pružanja podrške ISIS-u, krađom ličnih podataka oko 1.300 članova američke vojske i zaposlenih u američkoj vladi, saopšteno je iz Okružnog suda istočne Virdžinije.\nKosovski MIP odbilo zahtev Đurića da poseti Peć\nKosovsko Ministarstvo inostranih poslova donelo je odluku da ne dozvoli direktoru Kancelarije za Kosovo i Metohiju Marku Đuriću da danas poseti Peć.\n“Tači mogući optuženik Specijalnog suda u Hagu“\nPrema informacijama holandskog lista De Volkskrant kosovski predsednik Hašim Tači mogao bi da bude jedan od članova bivše OVK optuženih pred Specijalnim sudom za zločine koji treba da po;ne sa radom u Hagu.\nKurti: Demarkacija može da donese rat na Kosovu\nOsnivač pokreta "Samopredeljenje" i poslanik u kosovskoj skupštini Aljbin Kurti tvrdi da bi pitanje demarkacije sa Crnom Gorom moglo da "donese rat na Kosovu u narednih pet godina“, prenosi MIA.


Vulin: Psujete majku predsedniku, šta je sledeće, da ga ubijete? - IndeksOnline.rs\nNaslovna srbija Beograd Vulin: Psujete majku predsedniku, šta je sledeće, da ga ubijete?\nBEOGRAD – Ministar unutrašnjih poslova i predsednik Pokreta socijalista Aleksandar Vulin izjavio je danas da “uličari” koriste svaku priliku da, ne samo povrede predsednika Srbije Aleksandra Vučića, već da stvore atmosferu takvog prezira u kojoj je dozvoljeno sve.\n“Ako možete predsedniku Republike da psujete majku i govorite na taj način, šta je sledeće, da ga ubijete”, upitao je Vulin gostujući na Prvoj TV.\nPrimetio je da uvek ima razumevanja i opravdanja za ponašanje takvih “uličara”, kao što je Marko Vidojković, koga predsednik Nezavisnog udruženja novinara Željko Bodrožić brani, navodeći da je Vučić napravio takvu atmosferu i da su takvi izrazi uredu.\n“To vam je isto kao kada siluju neku devojku, pa onda na sudu objašnjavaju da je sama tražila, jer je imala kratku suknju. To je ovaj uličar i ološ koji psuje majku predsedniku Republike, ženu koja ima osamdeset godina, koja je preživela bombardovanje RTS, jer je te noći bila na svom radnom mestu”, rekao je Vulin.\nOn je upitao kako bi se svako od nas građana osećao, da mu neko svakodnevno psuje majku, napada nas lično i našu porodicu, da li bi smo u takvoj situaciji reagovali burno i vratili tom ološu.\n“Da li bi iko zamerio Danilu Vučiću, koji je fin momak, da sretne te ološe u kafiću i reagovao prirodno, ljudski. Ja znam da se ništa neće desiti, jer bi se Danilo iskontrolisao, jer zna da bi na taj način više povredio svog oca i baku”, rekao je ministar Vulin.\nAleksandra Vučića, kako je istakao, svakodnevno najgore vređaju, govore kako mu je otac Šiptar, da će mu hapsiti decu po aerodromima, Vukana od četiri godine, Danila i Milicu da će ih pobiti ako ih negde vide.\nVulin je naglasio da bi “u slučaju da se ja prepustim ”kreativnom besu” svi to osuđivali, tražili smenu i hapšenje”, ali u ovom slučaju ironično je primetio da je reč o “eliti” i da je to zato uredu.\nNa pitanje novinara da li se i danas dešavaju situacije na koje je upozorio bivši predsednički kandidat Saša Janković, ministar i predsednik PS je rekao da opozicija Vučića da pobedi na izborima ne može i da se zato takve stvari i dalje dešavaju i naglasio da će bezbednosne službe u Srbiji učiniti sve da zaštite predsednika države.\n“Saša Janković to nije rekao napamet, već zato što su mu prilazili određeni predstavnici zapadnih zemalja, koji su tražili od njega da učestvuje suštinski u ubistvu predsednika Republike”, rekao je Vulin.\nVučić je, kako je istakao, čovek koji ne odgovara nikome osim građanima Srbije i to je razlog zašto pojedinima smeta.\n“Svi žele vladu sa deset stranaka od po pet odsto, jer im to daje mogućnost da ucenjuju. Mislite li da bi na ovaj način reagovali na Jarinju i Brnjaku da imamo vladu koja je podeljena između deset različitih partijica, da nemamo snažnog i čvrstog vođu koji sam preuzme odgovornost i koji od vlade, skupštine, građana nije tražio da se zakloni iza njih”, naveo je Vulin, prenosi u saopštenju MUP.\nPrethodni tekstRASTE BROJ PREMINULIH OD KORONE! U Srbiji 6.192 novozaraženih\nSledeći tekstKurti odgovorio Vulinu: Ti si jedan od političara koji smatra da Milošević nije bio dovoljno radikalan


STRUČNJACI: ZAVRŠETAK OBNOVE SINAGOGE DO KRAJA GODINE, NEOPHODAN PLAN UPRAVLJANJA\nGeneralna sekretarka Evropa Nostra Srbija Višnja Kisić izjavila je u Subotici da se završetak radova na obnovi subotičke Sinagoge očekuju krajem godine i da je neophodno donošenje plana upravljanja ovim spomenikom kulture.\nVišnja Kisić, foto: Magločistač\nKisić koja je i predavač u oblasti upravljanja kulturnim nasleđem na Unesko katedri za kulturnu politiku i menadžment Univerziteta umetnosti u Beogradu rekla je novinarima u Medija centru u Subotici da proces restauracije i obnove Sinagoge upravo zbog kompleksnosti ovog spomenika može da posluži i kao dobar poligon za učenje trenutnih i budućih stručnjaka koji se bave ovim objektom.\n“Mlade stručnjake iz celog regiona ali i studente Građevinskog fakulteta treba negde usmeravati na koji način može da se pristupa obnovi jednog spomenika kulture jer je upravo to znanje koje nedostaje na arhitektonskim i na građevinskim fakultetima”, kazala je Kisić.\nPrema njenim rečima, stručnjaci treba da steknu veću svest o tome na koji način pristupiti ovakvim objektima, kakve materijale, zanatske veštine za obnovu upotrebljavati za njihovu rekonstrukciju i na koji način ih sačuvati od propadanja.\n“Suočeni smo sa situacijom da upravo zbog neodržavanja i nekorišćenja spomenik predstavlja izazov i opet treba da se ulažu značajna sredstva u njegovu obnovu. To je svest koju treba da menjamo”, smatra Kisić.\nDodala je da je u Srbiji potrebno više onih organizacija i agencija koje će se baviti turistima koji treba da dođu u Srbiju i da ponude razne ture putem kojih turisti mogu da se upoznaju i sa kulturnim nasleđem gradova.\nViktorija Aladžić, foto: Magločistač\nArhitekta i docent na Građevinskom fakultetu u Subotici i istraživač graditeljskog nasleđa Subotice Viktorija Aladžić rekla je da se u Srbiji često javlja problem sa pojedinim projektima ukoliko oni dolaze od nevladinog sektora i da društvo treba da razume da civilni sektor u velikoj meri može da doprinese institucijama koje rade u nekim oblastima.\n“Godinama se trudim da pomažem Subotici kada je u pitanju graditeljsko nasleđe i njen urbanistički razvoj jer smatram da ovaj grad ima neverovatan karakter i očuvan urbani identitet koji je u pojedinim segmentima narušen ali u globalu on još uvek funkcioniše”, kazala je Aladžić.\nJoš uvek nije dovoljno prisutna svest o značaju urbanog identiteta, karaktera Subotice i arhitektonskog nasleđa koji ovaj grad ima, rekla je Aladžić i dodala “da se s vremena na vreme vrlo lako odričemo nekih značajnih objekata što je velika šteta”.\n“Subotica nije samo Gradska kuća već je to i okruženje koje se nalazi oko nje. Subotičani nisu toga svesni jer tu prolazi svaki dan, a ljudi koji dođu sa strane su impresionirani ovom našom atmosferom”, smatra Aladžić.\nOna je kazala da su studenti Građevinskog fakulteta u Subotici u okviru ovog projekta imali mogućnost da istražuju pojedine segmente subotičke Sinagoge, njen istorijat, obilazili ovaj spomenik, kao i institucije koje se bave ovom oblašću i upoznavali se sa mehanizmima zaštite objekata i stavljanje objekata pod zaštitu.\nSinagoga, foto: Magločistač\nKonzervator savetnik u Odeljenju za istraživanja, zaštitu i dokumentaciju Republičkog zavoda za zaštitu spomenika kulture i član Nadzornog odbora projekta restauracije Sinagoge u Subotici Vladimir Džamić rekao je da planovi upravljanja objektima u Srbiji nisu definisani zakonom, a da su u Evropi oni obavezujući dokumenti koji se poštuju.\n“Šta će se u subotičkoj Sinagogi dešavati i ko će to organizovati su pitanja koja još nemamo zbog nedostatka plana upravljanja ovim spomenikom kulture”, kazao je Džamić.\nOn je podsetio i da postoje problemi sa objektima koji nisu sakralni i koji imaju više vlasnika, jer ne postoji jasna regulativa o načinu uređivanja fasada, ko to finansira i drugo.\nU okviru projekta “Nasleđe pod lupom”, u periodu od 2015. do 2017. godine realizovana je serija programa edukacije i stručnog razvoja u oblasti zaštite i upravljanja kulturnim nasleđem fokusiranih na jedan od najlepših objekata secesijske arhitekture u Jugoistočnoj Evropi – Sinagoge u Subotici.\nEvropska nevladina organizacija Evropa Nostra uvrstila je Sinagogu u sedam najugroženijih jevrejskih sakralnih objekata u svetu.


RTCG - Radio Televizija Crne Gore - Nacionalni javni servis :: Ekonomija :: EPCG raspisala tendere za Solari 3000+ i Solari 500+\nMina busines [ R.B. ]\n20. 09. 2021. 18:45 >> 18:46 1\n„Projekat Solari 3000+ i Solari 500+ predstavlja početak energetske tranzicije u Crnoj Gori i jednu od najznačajnijih investicija u energetskom sektoru u poslednjih 40 godina“, navodi se u saopštenju.\n„Tim projektom proizvodnja električne energije orijentisaće se na obnovljive izvore, a građanima, po najpovoljnijim uslovima, omogućiti da sami proizvode obnovljivu energiju bez emisije ugljen-dioksida“, kaže se u saopštenju.\n„To znači da, osim otplate kredita za solarne panele, neće imati troškove za električnu energiju, jer će je sami proizvoditi, a rata će biti približna prosječnom računu za električnu energiju“, rekao je Đukanović.\nIz EPCG su naveli da će u realizaciji projekta važnu ulogu imati EKO fond koji će sredstva koja će mu uplatiti Elektroprivreda iskoristiti da subvencionira korisnike sa 20 odsto vrijednosti instalacije.\nKako su kazali, građani prijavom za taj projekat ostvaruju mnogobrojne koristi, sami proizvode električnu energiju čime se dugoročno umanjuje račun za električnu energiju, umanjena tržišna vrijednost fotonaponskog sistema zbog subvencije Eko fonda na opremu od 20 odsto, rata kredita za solarni sistem približna je iznosu prosječnog računa umanjenog za subvenciju od 20 odsto.\n„Koristi se obnovljivi izvor energije koji ne generiše štetne materije i ne zagađuje okolinu, samim tim ovezbjeđuje se zdravije i čistije okruženje, a uz isporuku i montažu opreme EPCG će obezbijediti i logističku podršku u daljoj realizaciji projekta“, dodaje se u saopštenju.\nIz Elektroprivrede su saopštili da se na međunarodni javni poziv za obezbjeđenje finansijskih sredstava za finansiranje projekta „Solari 3000+” i „Solari 500+“, koji je EPCG raspisala 2. avgusta, prijavilo osam zainteresovanih institucija i u toku je odabir finansijskog partnera.\nOni su dodali da će u najkraćem roku, biti raspisan i javni poziv za građane, da se prijave za učešće u projektu SOLARI.\nKompletnu realizaciju projekata vodi Komisija za investicije u elektroenergetskom sektoru koju čine predstavnici EPCG, EKO FONDA, Ministarstva ekologije, prostornog planiranja i urbanizma, Opštine Nikšić, Ministarstva kapitalnih investicija, Ministarstva finansija, CEDIS-a, Uprave za nekretnine i CGES-a, a na čijem je čelu predsjednik Odbora direktora EPCG, Milutin Đukanović.\nEPCG Solari 3000+ Solari 500+


Stranke su poluprivatna preduzeća\nJavna je tajna da su srpski krupni biznis i srpske političke stranke u čvrstom finansijskom zagrljaju. Nije, međutim, lako dokazati koji tajkuni finansiraju koje partije jer ni jedni ni drugi neće da obelodane svoje mračne novčane veze. Iako su privatne donacije partijama legalna praksa svuda u svetu, pa tako i u Srbiji, stranke takve finansijske priloge kriju. I upravo time krše zakon.\nPonešto iz ove mračne sfere tajni procuri tek kad pukne neka afera, politička svađa ili raskol u stranci. Tako je u septembru prošle godine Tomislav Nikolić, šef poslaničke grupe “Napred Srbijo”, kad je izašao iz Šešeljeve Srpske radikalne stranke, za Televiziju B92 izjavio da su Milorad Mišković, vlasnik kompanije “Delta” i biznismen Milan Beko finansirali jednu emisiju i jedno iznajmljivanje prevoza Srpskoj radikalnoj stranci u kampanji za majske izbore. Dvojica pomenutih biznismena nisu ni potvrdila ni demantovala Nikolićeve navode.\nZašto političke partije kriju od birača koji privredni magovi ih finansiraju kad u tome nema ničeg nelegalnog? Nije, naime, nezakonito da stranke dobijaju donacije od privrednika, ali jeste nezakonito ako ih u svojim finansijskim izveštajima ne prikazuju. A upravo to čine. Ne prikazuju takve donacije.\nPredsednik Srbije i Demokratske stranke Boris Tadić pre nekoliko dana je izjavio da ne zna kako se finansira njegova partija. Ipak, ova stranka je pre nekoliko dana na svom sajtu objavila finansijski izveštaj za prošlu godinu. U njemu je spisak od 43 privatne firme koje su je dotirale. Portparol Jelena Trivan tvrdi da Demokratsku stranku ne finansiraju tajkuni:\n“Videćete tačno imena firmi koje stoje iza Demokratske stranke i koje su nam pomogle u funkcionisanju. Tu nema nikakvih zvučnih i velikih imena, niti ljudi koji su na sumnjiv način došli do svog kapitala.”\nI Zoran Krasić, visoki funkcioner opozicione Srpske radikalne stranke i predsednik Odbora za finansije Skupštine Srbije, uverava da njegovu partiju ne finansiraju tajkuni.\n“Što se tiče Srpske radikalne stranke, nema tajkuna, znate. Nama tajkuni rasturaju stranku, kao što se da primetiti. Ovih šest meseci jer su tajkuni formirali Vladu Republike Srbije pa im je onda kost u grlu Srpska radikalna stranka sa svojom ideologijom.”\nNi manju, opozicionu, Liberalno-demokratsku partiju, prema rečima njenog visokog funkcionera Zorana Ostojića, ne finansiraju tajkuni već se izdržava isključivo državnim novcem.\n“Naša stranka se finansira iz budžeta i mi mislimo da čak treba i da se poveća finansiranje stranaka iz budžeta jer se time smanjuje potreba da se stranke finansiraju novcem tajkuna, a ako se usvoji naš predlog da u kampanji svi imaju isto vreme, onda je jasno da ni u kampanji stranke više neće morati da se snalaze za novac. Oni koji budu protiv našeg predloga jasno će pokazati da njih finansiraju tajkuni.”\nU finansijskom izveštaju Demokratske stranke objavljenom na njenom sajtu, među firmama koje su donirale ovu partiju prošle godine pominju se: “Vučje Priboj” iz Priboja, “Mia” iz Blaca, “Baki” iz Batočine, “Vera 20” iz Raške, “”Duga komerc” iz Leskovca itd. Uplaćenih iznosa nema.\nMarko Blagojević, stručnjak Centra za demokratiju i slobodne izbore (CESiD), kaže da ih nema jer ih zakon na to i ne obavezuje.\n“Trebalo bi, ali ne postoji mehanizam da se partije pritisnu da to urade. Zbog toga jako dugo insistiramo da počne rad na novom nacrtu zakona o finansiranju političkih partija. Sve što se po postojećem zakonu radi je u domenu “može da bude, a ne mora da znači”. Transparentnosti finansiranja političkih partija mora da se bavi telo koje je nezavisno od političkih stranaka. Vi sada imate Republičku izbornu komisiju i Odbor za finansije Skupštine Srbije koji su nadležni da se bave finansiranjem političkih partija, a istovremeno u ta dva tela sede predstavnici tih partija. I koji je sad njihov interes da učine da taj sistem transparentnosti partijskih finansija zaista funkcioniše? Ne postoji odgovarajući način da se partije i odgovorna lica sankcionišu, dakle, ne postoji funkcionalan mehanizam da prinudi partije na zakonito ponašanje.”\nNa sajtovima mnogih medija povodom objavljivanja finansijskog izveštaja Demokratske stranke već su osvanuli ironični komentari. Čitalac koji se potpisao kao “Gargant-uaaa” piše:\n“Urnebesna komendija! DS se finansira iz Blaca, Raške i Batočine! Ha-ha-haaaaaaaaa...”\nA druga čitateljka, potpisana kao (Vlast)a ovako reaguje:\n“Koja budala u zemlji Srbiji a i šire veruje da jedno veliko preduzeće na vlasti koje se zove DS mogu da finansiraju mali privrednici iz Blaca, Raške i drugih ‘parama bogatih’ i ‘prosperitetom okićenih’ mesta koja samo čekaju da silne viškove potroše na stranku našeg opšteg bogatstva i napretka.”\nSvojevremeno je, sećaju se mnogi, i najveći srpski biznismen Bogoljub Karić otvoreno pričao da finansira sve stranke.\nA lider Liberala Čedomir Jovanović imao je nastup iskrenosti kada je nakon januarskih parlamentarnih izbora 2007. rekao da ne želi da govori o finansijerima svoje stranke jer se boji za njihovu bezbednost. Nesto slično je u skorije doba ponovila i Natasa Mićić, poslanica i članica njegove koalicije – naime, da bi ti poslovni ljudi imali neprijatnosti. Zatim je dodala da će otkriti svoje finansijere kada i druge stranke isto učine.\nU anketi lista “Politika” u septembru prošle godine među 14 predstavnika najvećih srpskih firmi, sedmorica su odrečno odgovorila na pitanje da li su u poslednjih nekoliko godina davali novac nekoj stranci, petorica odbila da se o tome izjašnjavaju, a svega dvojica su priznala da su finansirali političare – doduše, kako su naveli, samo do 2000. godine.\nU službi za odnose sa javnosti preduzetnika Zorana Drakulića pomenutom dnevniku je rečeno da je vlasnik kompanije “East Point”, do demokratskih promena finansijski pomagao Kostuničinu Demokratsku stranku Srbije. Sličan odgovor dao je i Dragoljub Marković, vlasnik kompanije “Krmivo-produkt”: samo do oktobra 2000., pomagao je Demokratsku stranku, čiji je i član.\nVerica Barać, iz Saveta za borbu protiv korupcije, uverena je da je finansiranje političkih partija glavni izvor sistemske korupcije u Srbiji. Ona kaže da su političke stranke u Srbiji zapravo poluprivatna preduzeća ili udruženja vrhova stranaka i onih koji iza njih stoje.\n“Potpuno je jasno da bez političkih stranaka nema demokratije, ali sa ovakvim političkim strankama takođe je nema. Stranke su političke organizacije koje deluju u javnom životu i veoma je važno da taj temelj bude čvrst. Ne mogu političke stranke i njihove predizborne kampanje da budu tajno finansirane. Onaj ko nije spreman da radi vrlo transparentno, ko nije spreman ne samo da bude kontrolisan u skladu sa zakonom nego i da kad dođe na vlast predlozi dobre zakone koji će tu kontrolu omogućiti, taj ne može da učestvuje u javnom životu. Sada, građani u ovoj državi ne znaju ko njima upravlja.”\nBaraćeva ukazuje na to da srpske stranke taje svoje donatore jer bi im njihovo otkrivanje ugrozilo finansiranje. Prilažu pri tom finansijske izveštaje koji su lažni. Te polutajne organizacije kad pobede na izborima namerno donose zakone u koje je ugrađena korupcija i stvaraju nemoćne institucije. Ona podseća da je Srbija jedina zemlja u Evropi u kojoj ne radi državna revizija, zbog čega nema nezavisne kontrole budžeta, javnih fondova, javnih preduzeća, javnih nabavki i finansiranja političkih stranaka.


Poreski kalendar jun 2020 - SamSvojGazda\nPoreski kalendar jun 2020\n5. jun 2020 – Rok za dostavljanje obaveštenja o zaključenim ugovorima po osnovu estradnih programa u prethodnom mesecu. Obaveštenje se dostavlja na obrascu OZU – Obaveštenje o zaključenim ugovorima o izvođenju estradnog programa zabavne i narodne muzike i drugih zabavnih programa.\n10. jun 2020 – Rok za podnošenje poreske prijave i plaćanje poreza na premije neživotnih osiguranja za prethodni mesec. Prijava se podnosi na Obrascu PP-PPNO – Poreska prijava poreza na premije neživotnih osiguranja.\n15. jun 2020 – Rok za plaćanje:\n29. jun 2020 – Rok za podnošenje poreske prijave poreza na dobit i poreskog bilansa za 2019. godinu.\nRok za plaćanje razlike između konačne obaveze poreza na dobit za 2019. godinu i plaćenih akontacija.\n30. jun 2020 – Rok za plaćanje obračunate akcize za period od 01. do 15. juna 2020.


UNS :: Saopštenja :: UNS: SDA Sandžaka da svim novinarima omogući izveštavanje\nNaslovna | Saopštenja | UNS: SDA Sandžaka da svim novinarima omogući izveštavanje\nUNS: SDA Sandžaka da svim novinarima omogući izveštavanje\nUdruženje novinara Srbije (UNS) protestuje zbog odluke SDA Sandžaka da ne dozvoli novinarskoj ekipi Regionalne RTV Novi Pazar izveštavanje sa sednice Koordinacionog tela SDA koja se danas održava u Novom Pazaru, a kojoj prisustvuje i predsedavajući Predsedništva Bosne i Hercegovine Bakir Izetbegović.\nUNS traži da SDA Sandžaka poštuje Zakon o javnom informisanju i medijima koji „zabranjuje neposrednu i posrednu diskriminaciju urednika medija, novinara i drugih lica u oblasti javnog informisanja, naročito prema njihovoj političkoj opredeljenosti i uverenju ili drugom ličnom svojstvu”.\nKako je UNS-u rekla urednica informativnog programa Regionalne RTV Novi Pazar Senada Kalić, SDA Sandžaka ovoj televiziji nije poslala poziv za praćenje današnjeg događaja.\n„Čula sam od kolega da su oni dobili poziv, nas niko nije zvanično obavestio. Nakon što su mi kolege prosledile poziv, poslala sam SDA zahtev za akreditaciju za našu ekipu, ali odgovor nisam dobila. Pokušala sam i telefonom juče da ih pitam da li je sve u redu, ali su mi rekli da sačekam i da će kasnije odlučivati o akreditacijama. Kako do jutros nismo dobili odgovor, ekipa je otišla u SDA gde su se preuzimale akreditacije, ali im je tamo rečeno da ne mogu da prate događaj jer je 'isključivo informativna služba SDA odlučivala o tome ko će biti akreditovan za praćenje događaja'“, rekla je Kalić UNS-u.\nOna je dodala da ovo nije prvi put da ova stranka onemogućava novinare RTV Novi Pazar da obavljaju svoj posao.\n„Ovo nije usamljen slučaj diskriminacije našeg medija, podsećamo da je početkom juna naša ekipa sprečena da izveštava o susretu zamenika ambasadora 16 zemalja Evropske Unije predvođenih zamenikom šefa Delegacije EU u Srbiji Oskarom Benediktom sa Sulejmanom Ugljaninom, predsednikom Bošnjačkog nacionalnog veća“, rekla je Kalić za UNS.\nIz SDA Sandžaka na pozive UNS-a danas se nisu odazivali.\nUNS ističe da je RTV Novi Pazar najveći regionalni medij u ovom delu Srbije i podseća SDA Sandžaka da se po Zakonu „sloboda javnog informisanja ne sme povređivati zloupotrebom službenog položaja i javnih ovlašćenja, svojinskih i drugih prava, kao ni uticajem i kontrolom nad sredstvima za štampanje i distribuciju novina ili mrežama elektronskih komunikacija koje se koriste za distribuciju medijskih sadržaja“.


Institut računovođa traži generalnog sekretara – Bankar.me\nInstitut računovođa traži generalnog sekretara\nNovember 11, 2020 CRNA GORA, POSAO I KARIJERA, SVE VIJESTI Leave a comment\nInstitut sertifikovanih računovođa Crne Gore (ISRCG) objavio je na svom sajtu oglas za izbor novog generalnog sekretara.\nPonude zainteresovanih kandidata mogu se ovoj instituciji dostavljati do 19. novembra, a generalni sekretar stupiće na dužnost 1. januara iduće godine. Predviđeno je da radni angažman traje četiri godine.\nSadašnjem generalnom sekretaru Igoru Pavićeviću ljetos je mandat skraćen “zbog neodrživog odnosa sa zaposlenima”, a prema riječima predsjednika Upravnog odbora ISRCG-a Vinka Nikića nijesu željeli da “preko noći” donose bilo kakvu ishitrenu odluku.\nUslovi za potencijalne kandidate na konkursu su da posjeduju profesionalno računovodstveno zvanje „sertifikovani računovođa“, ima radno iskustvo na poslovima računovodstveno-finansijske struke najmanje pet godina, napredno informatičko znanje i znanje engleskog jezika (minimum V stepen).\nISRCG je nezavisno i dobrovoljno profesionalno udruženje, čiji je cilj da preduzima mjere na promovisanju znanja, sposobnosti i vještina svojih članova u poslovima računovodstva i revizije i u skladu sa Međunarodnim računovodstvenim standardima (MRS).\nISRCG je već 13 godina nosilac javnih ovlašćenja, prema Uredbi Vlade, za poslove iz oblasti računovodstva i revizije, a punopravni je član IFAC-a (Svjetske organizacije računovođa) i Evropske federacije računovođa. Polovinom godine Institut je napustila bivša šefica računovodstva, a zaposleni su pred člaovima UO aktuelizovani i staru aferu vezanu za pronevjeru novca u toj instituciji u iznosu od 13.000 eura. Objašnjeno je da bivša blagajnica ISRCG treba da vrati taj novac kada proda plac.\nPOJMOVIInstitut sertifikovanih računovođa Crne Gore (ISRCG)\nPrevious Rizičnije valute ojačale nakon Bajdenove pobede\nSljedeći Veliki gubici u turizmu zbog pandemije, najveći minusi na Kipru, u Crnoj Gori i Rumuniji


GEFF program – Za bolju energetsku efikasnost - EU u Srbiji\nJovan2021-05-26T17:13:42+02:0028/04/2021|Categories: Projektne aktivnosti|\nEnergetska efikasnost i smanjenje nepotrebne potrošnje teme su koje svima nama predstavljaju izuzetno važna pitanja. Energetika je pri vrhu liste prioritetnih sektora delovanja i interesovanja Evropske unije, zbog uticaja na sve druge sektore privrede i društva, a energetska efikasnost je dvostruko bitna. Uvođenjem mera energetske efikasnosti štede se godišnji troškovi građana, a sa druge strane se time utiče na životnu sredinu smanjenjem štetnih gasova.\nJedan od programa koji podržava Evropska unija, a bavi se upravo ovom tematikom, GEFF (Green Economy Financing Facility) predstavljen je na našem novom online događaju. Zainteresovani su ovom prilikom imali mogućnost da saznaju kako GEFF-ovi alati i konsultanti kreditne linije pomažu u donošenju zdravih finansijskih odluka za zelene investicije i tržišne prakse u 24 zemlje – podržavanjem njihove tranzicije ka zelenoj ekonomiji.\n„Energetska efikasnost je na globalnom nivou prepoznata kao zamajac energetske tranzicije. Zajedno sa upotrebom obnovljivih izvora, to je glavni adut za ublažavanje klimatskih promena“ naveo je na početku Boris Ilijevski, projektni menadžer Delegacije EU u Srbiji, koji se bavi energetskom efikasnošću i projektima koje EU realizuje na tom polju u Srbiji.\nIlijevski podseća da se energetika u Srbiji zasniva na uglju, 60 do 70% ukupne proizvodnje je zasnovano na jako lošem lignitu koji je veliki zagađivač životne sredine.\n„Evropska unija pomaže Srbiji u tehničkom smislu, iz IPA fondova se finansira jačanje kapaciteta u Upravi za energetsku efikasnost, da odredi strateške pravce i podsektore u koje treba investirati. Za to će biti opredeljeno pet miliona evra za pilot investicije, da se testiraju mere koje daju najbolje rezultate“ kaže Ilijevski i dodaje da postoje jasne najave da će i na nivou lokalnih samouprava biti dostupne nove mere podrške.\nGEFF kreditna linija za zeleno finansiranje je projekat Evropske banke za obnovu i razvoj na Zapadnom Balkanu, za koji je opredeljeno 135 miliona evra. Evropska unija je obezbedila finansijski podsticaj u iznosima od 15 do 20% za fizička lica, a dodatnu pomoć u implementaciji programa dali su Investicioni okvir za Zapadni Balkan (WBIF) i ministarstvo finansija Austrije (BMF). Program GEFF se realizuje kroz saradnju sa bankama koje za ovu svrhu nude povoljne kredite.\n„Program se prvenstveno odnosi na domaćinstva, odnosno vlasnike kuća i stanova, za renoviranje i izgradnju objekata. Ono što je najvažnije za celokupno stanovništvo i buduće korisnike programa je da su pokrivene sve tehnologije koje su neophodne za renoviranje i izgradnju domova, od podruma do krovova“ kaže Petar Nikolić iz GEFF programa.\nKako dodaje Nikolić, to podrazumeva toplotne pumpe, rezervoare tople vode, izolaciju podova i zidova, zamenu stolarije, sisteme za grejanje i hlađenje i sve druge važne elemente.\nLuka Naglić je na ovoj prezentaciji govorio o tehničkim uslovima GEFF programa, ali i o tome kako obezbediti efikasno grejanje, smanjiti troškove i uštedeti energiju.\nKompletan snimak prezentacije možete pogledati u nastavku.\nOvo je bila prva u nizu prezentacija u okviru serijala koji pokreću GEFF, EBRD, WBIF i EU info kutak Niš sa idejom predstavljanja uslova za fiinansiranje energetske efikasnosti u Srbiji. Teme koje ćemo pokriti ovim serijalom su:\nŠta donosi novi zakon o energetskoj efikasnosti i programi Evropske unije i EBRD\nKrediti i podsticaji za energetsku efikasnost za domaćinstva / mala i srednja preduzeća\nMogućnosti finansiranja za prodavce energetski efikasnih tehnologija\nKako da izaberete energetski efikasne tehnologije za domaćinstva / mala i srednja preduzeća


Tri velike opasnosti krije nova strategija Sarajeva - protiv Srba, Rusa i u korist NATO | Vestinet.rs\nPočetna POGLEDI\tTri velike opasnosti krije nova strategija Sarajeva – protiv Srba, Rusa i u korist NATO\nTri velike opasnosti krije nova strategija Sarajeva – protiv Srba, Rusa i u korist NATO\nMeđutim, Bosna ne bi bila Bosna kada bi sve išlo glatko. Kao prioritetne aktivnosti bosanskohercegovačke diplomatije navodi se aktivacija Akcionog plana za članstvo u NATO-u (MAP), kao i potreba za „dodatnim unapređivanjem sistema pridruživanja EU spoljnopolitičkim izjavama i restriktivnim merama EU prema trećim zemljama i subjektima“.\nNema potrebe mnogo mozgati zbog čega su ove odredbe u suprotnosti sa interesima Republike Srpske. Narodna skupština RS usvojila je nedavno deklaraciju o vojnoj neutralnosti, dok sa Rusijom, koja se veoma lako može prepoznati, u „potrebi za pridruživanjem restriktivnim merama prema trećim zemljama i subjektima“, ima veoma razvijenu ekonomsku i političku saradnju.\nStoga i ne čudi protest koji je srpskom članu Predsedništva Mladenu Ivaniću uputio predsednik RS Milorad Dodik. On je upitao Ivanića da li je pre glasanja za dokument razmislio da stavovi iz strategije sugerišu na usvajanje sankcija Rusiji, sa kojom RS ima značajnu ekonomsku saradnju.\n„Vidljivo je da ste glasanjem za pomenutu Strategiju pokušali da van snage stavite Rezoluciju Narodne skupštine Republike Srpske o vojnoj neutralnosti, prihvatajući odredbe o NATO integracijama BiH“, kaže se u Dodikovom pismu Ivaniću.\nIvanić je nakon tri dana odgovorio pismom u kome je rekao da se prilikom izrade Strategije konsultovao sa domaćim stručnjacima, ambasadorima i profesorima iz Srpske, i da niko od njih nije imao ozbiljniju primedbu na sadržaj ovog dokumenta.\n„Podsećam da se u Strategiji nigde ne spominje članstvo BiH u NATO-u, što čak ni Vi ne možete da negirate. Smatram da BiH ne može da postane član NATO-a, sve dok i ako Srbija ne bude u NATO-u. Taj stav jasno zastupam već duže od deset godina i nemam nameru da ga menjam“, naveo je Ivanić.\nMeđutim, bošnjački član Predsedništva Bakir Izetbegović Strategiju tumači dijametralno suprotno od Ivanića. Prema njegovom mišljenju, BiH se nalazi u predvorju Severnoatlantske alijanse.\n„Predsedništvo je poklonilo poseban značaj i davalo impuls svim procesima koji su se odnosili na integraciju BiH u NATO-u i EU. BiH se faktički nalazi u predvorju ovih moćnih državnih i sigurnosnih asocijacija. U aprilu će biti aktiviran MAP… Akcioni plan za članstvo u NATO-u“, rekao je Izetbegović na Programskom skupu svoje SDA.\n„To je takođe, kroz eufemizme, u Strategiji navedeno. Treća važna stvar je što ova strategija treba da umanji značaj spoljne politike koja se vodi na nivou entiteta, jer RS pokušava, kroz svoja diplomatska predstavništva, da izvodi određene stvari koje su vezane za spoljnu politiku. To su tri najvažnije stvari koje ova Strategija pokušava da uradi, a najvažnija jeste da se ubrza proces pridruživanja NATO-u“, kaže Budimir.\nPrema rečima savetnice za međunarodne odnose predsednika RS Nine Sajić, mnoge stvari u Strategiji su sporne. I činjenica da je Strategija usvojena u poslednjoj godini mandata sadašnjeg Predsedništva — u kome, prema njenim rečima, najmanje dva od tri člana neće sedeti posle narednih izbora u BiH, koji treba da se održe u oktobru ove godine — sporna.\nStrategija. koja je, prema rečima Sajićeve, pompezno najavljena i objavljena na sajtu Predsedništva, naprasno je uklonjena pošto je javnost imala oštre zamerke na nju, uz obrazloženje da se radi o nelektorisanoj verziji.\nMeđutim, i sadašnja verzija Strategije jezički je problematična, naglašava ona, poput termina „BH diplomatija“, koja kao institucija, kaže Sajićeva, ne postoji.\nKada se u Strategiji kaže da postoji „široki konsenzus“ za aktiviranje MAP-a, ne zna se šta to podrazumeva, kaže Sajićeva:\nStrategija ne sadrži samo politički nekorektne navode, već i stvari koje su opasne za RS i za srpski narod u BiH, dodaje Sajićeva, kao što su skrivene poruke da je došlo do zaoštravanja odnosa između Zapada i Rusije. Kakva je tu uloga BiH, pita se Sajićeva.\nOno što je takođe vrlo opasno za srpski narod u BiH, a na čemu već skoro dve godine radi Savet ministara, pa i samo Predsedništvo BiH, uz saradnju sa određenim međunarodnim organizacijama i vladom Švajcarske je kreiranje „BH dijaspore“, kaže Sajićeva.\n„Saradnja sa BH dijasporom je vešto prikrivena u delu strategije koja se tiče ekonomskih odnosa, odnosno pokušaja da se ekonomski potencijali BiH intenziviraju, ali ona će imati duboke političke i sve druge konsekvence ukoliko se nastavi sa idejom i inicijativom stvaranja BH dijaspore. Pre svega, to bi dovelo do cepanja i podele srpske dijaspore na geografsko poreklo i rascepilo bi srpsku dijasporu u svetu“, kaže Sajićeva.\nBakir IzetbegovićBIHBosnaMilorad DodikMladen IvanićNATOPredsedništvo BIHRepublika SrpskaRusijaSarajevostrategija\nToma Fila iskreno o svemu: Da je Milošević potpisao Rambuje dobio bi Nobelovu nagradu\nNekim horoskopskim znacima je suđeno da budu BOGATI bez obzira čime se bave


Briljantan start druge faze: Srpkinje nanele prvi poraz Južnoj Koreji - Sportska centrala\n8 dec 2019. 08:49\nŽenska rukometna reprezentacija Srbije pobedom je započela drugu fazu Svetskog prvenstva u Japanu. Srpkinje su odigrale svoj najbolji meč u dosadašnjem toku šampionata i nanele prvi poraz Južnoj Koreji koju u prvoj fazi nisu uspele da pobede ni Nemačka ni Danska.\nAzijska selekcija nijednog trenutka nije bila rival po meri na ovom meču, Korejke su samo tri puta uspele da stignu do izjednačenja i to u uvodnoj fazi utakmice, a kada je Srbija prvi put stekla dva gola prednosti do kraja meča je kontrolisala dešavanja na terenu.\nU prvom poluvremenu izabranice Ljubomira Obradovića više puta imale su po 7 golova prednosti, a Korejke su tek u finišu smanjile razliku na 5 golova minusa. Posle prvog poluvremena bilo je 21:16 za Srbiju, u nastavku je bilo i +8, a Južna Koreja je u završnici utakmice uspela da se približi na tri gola, ne i da ugrozi pobedu naše reprezentacije.\nNajefikasnija kod Srbije bila je Jelena Lavko sa 7 golova, a Liščević, Pop-Lazić, Trifunović i Nikolić su postigle po 5. Kod Koreje se istakla Rju sa 10 golova.\nSrbija sada ima 2 boda, koliko i njen današnji rival, a naredni meč odigraće u ponedeljak ujutro od 7 časova po srednjeevropskom vremenu protiv Nemačke.


Bojnik domaćin prvog turnira reprezentacija u košarci u kolicima u Srbiji - juGmedia\nPosle uspešne provere kandidata za reprezentaciju Srbije u Banatskom Karlovcu prethodne subote a red je došao i prvi reprezentativni turnir na teritoriji Srbije u košarci u kolicima. Bojnik, mala opština na jugu Srbije, biće domaćin ovog istorijskog događaja na kome će, pored reprezentacije Srbije, nastupiti i reprezentacije Bugarske i Crne Gore.\nNaime, pod pokroviteljstvom Opštine Bojnik, u organizaciji Sportskog saveza Opštine Bojnik, Saveza košarkaša u kolicima Srbije (SKKS) i KKK Nais, biće organizovan Međunarodni turnir u košarci u kolicima „Bojnik 2021“.\nOno što iznenađuje je da je to prvi turnir državnih reprezentacija u košarci u kolicima na teritoriji Srbije.\nPre tačno godinu dana u Beloj Palanci je odigran istorijski prvi susret državnih reprezentacija (Srbija – Bugarska) na teritoriji Srbije. Sada ponovo jug Srbije ispisuje istoriju košarke u kolicima u Srbiji.


Sve o kupovini na daljinu - prednosti i rizici i kako odustati od kupovine\nDatum kreiranja: utorak, 10 novembar 2020 11:17\nSvedoci smo sve većeg razvoja elektronske trgovine odnosno kupovine preko interneta, a koju Zakon o zaštiti potrošača prepoznaje i definiše kao ugovore zaključene na daljinu. Ovakav vid kupovine, koji je često za potrošače komforniji, i u skladu sa tim kolokvijalno nosi naziv "kupovina iz fotelje", donosi potrošačima i veći obim prava. Takođe, u ovu kategoriju spadaju i ugovori zaključeni van poslovnih prostorija trgovca, odnosno razne i sve učestalije prezentacije koje se obavljaju po restoranima, u domu potrošača ili nekom drugom prostoru koji nije maloprodajni objekat trgovca.\nPrilikom ovakve kupovine, potrošač ima pravo da odustane od iste u roku od 14 dana, bez navođenja razloga, što nije slučaj kada robu kupujete u maloprodajnom objektu. Pomenuti rok, računa se od momenta kada je roba dostavljena potrošaču, a kod pružanja usluge od trenutka zaključenja ugovora.\nPre zaključenja ovakve vrste ugovora, trgovac je u obavezi da potrošača obavesti o adresi na kojoj posluje, prodajnoj ceni, uslovima, vremenskom roku i postupku za ostvarivanje prava na odustanak od ugovora, obavezi da potrošač plati razumne troškove (ukoliko dodje do oštećenja robe), kao i izuzetku od prava na odustanak, ukoliko je u pitanju specifična vrsta robe ili usluge. Zatim, trgovac je dužan da prilikom zaključenja ugovora, a najkasnije prilikom isporuke, potrošaču dostavi ugovor, obrazac za odustanak od ugovora, kao i obaveštenje o pravu i načinu ostvarivanja koje potrošač ima na osnovu ovakve kupovine.\nO obrascu za odustanak\nUkoliko obrazac za odustanak od ugovora nije dostavljen, potrošač može svakako da izjavi da od ugovora odustaje i o tome pisanim putem obavesti trgovca (putem email-a, poštom na adresu). U tom slučaju, rok za potrošača se produžava na period od godinu dana (nakon isteka 14 dana). Ukoliko u međuvremenu trgovac dostavi obrazac potrošaču, rok za odustanak teče od dostavljanja istog. U slučaju odustanka, trgovac je dužan da novac vrati najkasnije u roku od 14 dana od kada je primio obrazac za odustanak od ugovora. Zatim, trgovac može da odloži povrat novca dok ne dobije robu koja se vraća, ili dok potrošač ne dostavi dokaz da je poslao robu trgovcu. Kontrolu propisanih obaveza za prodavca, prilikom ovakvog vida kupovine, nadzire Tržišna inspekcija, kojoj se u slučaju uočenih nepravilnosti može podneti prijava.\nObaveze potrošača prilikom ovakve kupovine su sledeće:\npotrošač je dužan da vrati robu trgovcu bez odlaganja, a najkasnije u roku od 14 dana od dana kada je poslao obrazac za odustanak;\npotrošač snosi isključivo direktne troškove vraćanja robe, osim ako se trgovac saglasio sa tim da ih on snosi ili ako nije prethodno obavestio potrošača da je potrošač u obavezi da ih plati;\nPre kupovine obratite pažnju na sledeće!\nNaglašavamo dve česte situacije u vezi kojih apelujemo na potrošače da obrate pažnju. Pre svake kupovine (pogotovo kada prodavac robu oglašava posredstvom socijalnih mreža) proverite da li je pomenuti prodavac registrovan za obavljenje delatnosti, jer ako ste kupili od fizičkog lica (nema prijavljenu firmu), tada ga jedino možete prijaviti inspekciji zbog prekršaja jer obavlje promet robe, a nema svojsvo trgovca(preduzetnik ili pravno lice), ili da ga eventualno tužite. Navedenu proveru možete izvršiti preko sajta Agencije za privredne registre.\nUkoliko oglašivač posluje u skladu sa zakonom, dužan je da učini dostupnim sve podatke na svom sajtu koji ga identifikuju kao pravno lice ili preduzetnika. Takođe, dužan je o svim podacima koji su napred u tekstu navedeni da Vas obavesti. Ukoliko to nije slučaj, odnosno ukoliko je roba kupljena od fizičkog lica, takva kupovina je rizična, ne mogu se primeniti gore navedene odredbe Zakona o zaštiti potrošača kao ni predviđeni mehanizmi zaštite upravo iz razloga što ugovorni odnos koji štiti Zakon o zaštiti potrošača je onaj koji je nastao ismeđu potrošača i registrovanog pravnog lica ili preduzetnika.\nDruga situacija tiče se kupovine na različitim prezentacijama, koje često imaju primamljive ponude u smislu različitih poklon vaučera, večere, pratećih poklona. Nakon takve kupovine, potrošači neretko imaju primedbu da cena robe koju su kupili značajno premašuje uobičajenu tržišnu cenu. U tom slučaju, vodite računa o poštovanju roka za odustanak od ugovora i dobro promislite pre obavljene kupovine. Ukoliko nekoj prezentaciji prisustvujete, niste u obavezi da kupovinu i obavite.


"Godina 2015. je jedna od uspešnijih za nas. Ženska reprezentacija je osvojila tri medalje na velikim takmičenjima, a najsjajnije i najvažnije je srebro sa Svetskog kupa, kada smo izborili i plasman na Olimpijske igre", rekao je Boričić za agenciju Beta.\n"Muška selekcija je osvajajnjem srebrne medalje u Svetskoj ligi obradovala sve izuzetno, a i donela je mnogo pozitivne enrgije, medjutim, te energije nije bilo na Evropskom prvenstvu... Ipak, ne možemo mnogo da im zamerimo, izgubili su u četvrtifnalu od prvaka Evrope - Francuske", rekao je Boričić.\n"Januar je veliki izazov za našu seniorsku ekipu. Ova godina počinje njihovim kvalifikacionim turnirom na kom će igrati protiv prvaka sveta Poljske i trećeplasiranom selekcijom, domaćinom turinra Nemačkom. Biće izuzetno teško. Verujem da će dati sve od sebe, ali ne znam za koliko je to dovoljno u ovom trenutku", rekao je Boričić.\n"Verujem da će ženska reprezentacija Srbije osvojiti medalju na Igrama u Riju. Da ne verujem ne bih pričao tako glasno o tome. Jednostavno, morate biti svesni koliko vredite i u kom trenutku. Svi se potajno nadaju tome, a sada se to polako menja, počeli su da pričaju o tome... I da ne osvojimo, a damo sve od sebe, neće biti katastrofa, jer je ipak ovo sport...", kazao je 67-godišnji Boričić.\n"Napravio sam jedan sjajan tim ljudi, koji sve najveće federacije Evrope podržavaju. Nadam se da će Srbija dobiti zaštitiu i priznanje za sve ono što se radi ovde, ako ne i veću podršku", rekao je Boričić.


KADA SE OČEKUJE PIK EPIDEMIJE: Tiodorović se obratio građanima na RTS i otkrio šta da očekuju | Novosti.RS\nFoto: Tanjug/Lola Đorđević\n- Ima manjih gradova gde postoji solidan odnos prema zaštitnim merama, tamo se ne mora očekivati pik, već nego blago održavanje i blagi pad broja obolelih - podvlači Tiodorović.\n- Narod je bio pod stalnim socijalnim i psihološkim pritiskom mesecima, a zdravstveni radnici su prenaprgnuti, za sada izvršavaju svoju obavezu ali je u pitanju izdrživost ljudi, a ne samo mašina - ističe Tiodorović.\n- Ako budemo mere primenjivali u celini i budemo svi svesni situaciju ćemo staviti pod kontrolu, ali ćemo imati još umrlih i obolelih. Doći ćemo u situaciju da leto prođemo sa manjom tenzijom sa manjim problemom očuvanja zdravlja i da se polako spremamo za jesen - rekao je Tiodorović.\nKorona virus korona virus korona Branislav Tiodorović


Sarajevska firma kupila Mušku vodu kod Kladnja, poznato i po kojoj cijeni // Budi Ponosan "Made in BiH"\nHome / Vijesti / Sarajevska firma kupila Mušku vodu kod Kladnja, poznato i po kojoj cijeni\nSarajevska firma kupila Mušku vodu kod Kladnja, poznato i po kojoj cijeni\nA Aničić Vijesti Komentari isključeni za Sarajevska firma kupila Mušku vodu kod Kladnja, poznato i po kojoj cijeni 105 Pregledi\nNakon skoro dvije godine kompleks Muška voda kod Kladnja dobio je svog kupca kojem je imovina pripala za 1.543.600 konvertibilnih maraka. Ovu informaciju za Klix.ba potvrdio je ministar trgovine, turizma i saobraćaja TK Mirsad Gluhić.\nGluhić je potvrdio da je imovinu jučer kupila kompanija ParkKing iz Sarajeva u 11. krugu prodaje.\nNovi vlasnik je dobio kompleks koji se prostire na površini od 76.768 kvadratnih metara, a pored hotela sačinjavaju ga još i bungalovi, lovačka kuća, skijaška staza, igrališta za fudbal, košarku, odbojku i rukomet.\nThe post Sarajevska firma kupila Mušku vodu kod Kladnja, poznato i po kojoj cijeni appeared first on Kameleon M&M.\nPrethodni Gradačac: Nastavak izgradnje sistema južnog vodovoda (FOTO)\nSlijedeći Zarade po opštinama: Gdje su najveće, a gdje najmanje plate u BiH?


Aktivnosti 2020: Friedrich-Ebert-Stiftung Kancelarija Beograd\nPriština i Beograd su tokom poslednjih 10 godina u Briselu vodili pregovore o gotovo 50 dokumenata, zaključenih u 21 sporazumu, dok je 80 procenata njih primenjeno. Briselskim dijalogom nije okončan sukob izmedju Kosova i Srbije, ali je razrešen niz konkretnih problema, koji su doprineli normalizaciji odnosa izmedju…\nPrije parlamentarnih izbora u Crnoj Gori, CGO i FES su predstavili nalaze istraživanja javnog mnjenja prema nizu društveno-političkih pitanja koji oblikuju i odnos prema izbornoj ponudi. Istraživanje pokazuje da gradjani i gradjanke Crne Gore žele demokratsko, participativno liderstvo koje će odgovore na izazove…\nVladajuća Srpska napredna stranka odnela je pobedu sa osvojenih 75,2% mandata na parlamentarnim izborima u junu 2020, koje je bojkotovao veći deo opozicije, a nakon kojih u parlamentu skoro da neće biti opozicionih stranaka. Na izborni dan i u izbornoj kampanji, faktički vođenoj tokom vanrednog stanja, zabeležene su…\nPozvali smo eksperte, politikologe, sociologe i političke analitičare da daju svoje viđenje odgovora vlada na krizu izazvanu korona virusom, kao i uticaja koji to ima na demokratske institucije i javni život. Izveštaji ”Demokratija i vanredno stanje“ odnose se na aktuelnu situaciju u Albaniji, Bosni i Hercegovini,…\nOva publikacija daje pregled napretka Srbije u procesu pristupanje EU od 2016. godine, kroz pregled i analizu otvorenih poglavlja.


Pentagon: Deo američkog naoružanja stigao do Kurda - Sputnjik Srbija\n22:20 15.10.2015 (osveženo 22:23 15.10.2015) Preuzmite kraći link\nDeo naoružanja i municije koje je SAD iz aviona bacila na severu Sirije kao pomoć Sirijskoj arapskoj armiji za borbu protiv Islamske države pao je u ruke kurdskim naoružanim formacijama, izjavio je portparol Pentagona Piter Kuk.\n„Veliki deo oružja i municije je otišao u ruke Sirijskoj arapskoj vojsci, ali je deo, koliko razumem, stigao i do Kurda“, rekao je Kuk.\nRanije je saopšteno da je vojnim avionima bačeno 50 tona oružja i municije u provinciji Haseke na severu Sirije. Pentagon je potvrdio da su koalicione snage to izvele kako bi dopunili nedostatak municije lokalnih kopnenih snaga koje se bore protiv ID.\nKuk je potvrdio da će SAD nastaviti da pomažu sirijsku opoziciju u borbi protiv Islamske države.\nmunicija, naoružanje, Pentagon, Piter kuk, Sirija


Smog godišnje u BiH ubije 8.000 ljudi: Druga smo najzagađenija zemlja na svijetu! – Haber.ba\nSmog godišnje u BiH ubije 8.000 ljudi: Druga smo najzagađenija zemlja na svijetu!\nZagađenost vazduha u BiH veća je 4,5 puta od dozvoljenih vrijednosti, što izaziva oboljenja od čijih posljedica godišnje, prema procjenama, umre oko 8.000 stanovnika.\nAutomobilski smog - Source.ba\n“BBC” je nedavno objavio da je BiH po kvalitetu vazduha druga najzagađenija zemlja na svijetu, odmah nakon Sjeverne Koreje.\nNišta bolje vijesti ne stižu ni iz Svjetske zdravstvene organizacije (SZO), iz koje su saopštili da je visok stepen zagađenosti vazduha u BiH uzročnik bolesti, koje poprimaju razmjere epidemije sa smrtnim ishodom, prenosi “EuroBlic“…\n“Zagađenost utiče na pojavu kardiovaskularnih bolesti, moždanog udara, respiratornih bolesti. Od posljedica raznih oboljenja, godišnje u BiH, na svakih 100.000 ljudi, prijevremeno umre 230”, procijenili su u SZO.\nPrema istraživanju ove organizacije, BiH je po broju umrlih od posljedica izazvanih zagađenim vazduhom prošle godine zauzela peto mjesto, koje je podijelila s Armenijom.\nIstraživanje britanskih ekoloških stručnjaka pokazalo je da BiH pripada grupi od 20 “najtoksičnijih” zemalja, a na osnovu broja smrtnih slučajeva od zagađenja vazduha i emisije ugljen-dioksida.\nA najzagađeniji gradovi u BiH su Zenica, Sarajevo, Tuzla, Lukavac i Kakanj, Banjaluka, Prijedor, Brod, Ugljevik i Gacko.\nU Zavodu za javno zdravstvo FBiH kažu da se najopasnijim zagađivačima vazduha smatraju ugljikovodonici, prizemni ozon, ugljen monoksid, azotni dioksid, sumpor dioksid i lebdeće čestice, odnosno dim, čađ i prašina.\n“Dugoročan boravak u sredinama sa visokim nivoom zagađenja je važan faktor rizika za obolijevanje od hroničnih respiratornih i kardiovaskularnih bolesti. Zagađenje vazduha je veliki ekološki rizik za zdravlje, a procjenjuje se da godišnje uzrokuje oko dva miliona slučajeva prerane smrti širom svijeta”, ističu u ovom zavodu.\nMjerenja u tri grada\nU Institutu ta zaštitu i ekologiju bh. entiteta RS kažu da su najveći izvori zagađenja vazduha individualna ložišta, saobraćaj i industrija.\nKad je riječ o informaciji da je BiH druga najzagađenija zemlja na svijetu, naglašavaju da su u obzir uzeti samo podaci o zagađenosti u Sarajevu, Tuzli, Zenici.\n“Nisu uzeti podaci ni za jedan grad u (bh. entitetu) RS, pa se dobija djelimično pogrešan zaključak, jer u (bh. entitetu) RS, ali i BiH u cjelini, ima očuvanih predjela sa veoma kvalitetnim vazduhom”, ističe direktor ovog entitetskog zavoda Predrag Ilić.\nU Hidrometeorološkom zavodu bh. entiteta RS upozoravaju da lebdeće čestice često sadrže vrlo štetne teške metale.\n“S obzirom na to da su veoma sitne, prodiru duboko u ljudski organizam, gdje se zadržavaju i akumuliraju sve štetne materije koje nose sobom. Neke od njih su kancerogene i imaju veoma štetne efekte na zdravlje ljudi”, objašnjavaju u ovom entitetskom zavodu.\nDodaju da bismo, kada bi se novac koji dajemo za liječenje građana oboljelih od zagađenja vazduha ulagao u njegovu prevenciju, bili mnogo sretnije društvo.\nStručnjaci objašnjavaju da preventivne mjere, između ostalog, podrazumijevaju izmještanje željezničkih i autobuskih stanica i magistralnih saobraćajnica van stambenog dijela grada. Tu je i izmještanje industrijskih objekata van stambenih zona.\nČistoća vazduha u naseljima se može sačuvati pravilnim planiranjem naselja i smišljenom lokacijom novih industrijskih objekata.\nKontrolne mjere obuhvataju obaveznu kontrolu emisije gasova pri tehničkom pregledu motornih vozila, stalna kontrola rada servisa za tehnički pregled, zabrana parkiranja teretnih vozila u gradu.\nS ciljem prevencije akutnih i hroničnih bolesti koje nastaju kao posljedica zagađenja vazduha, doktori savjetuju da građani tokom zime, kad je zagađenost najveća, samnje kretanje na otvorenom. Naročito u jutarnjim i večernjim satima, sve do pojave padavina ili jakog vjetra koji će omogućiti bolji kvalitet vazduha.\nDok traju epizode velikog zagađenja, poseban doprinos očuvanju zdravlja predstavlja odlazak na obližnje planine svakog vikenda. Ne preporučuju se vježbe i trčanje na otvorenom, jer se na taj način, zbog dubokog disanja, veće količine štetnih materija unose u pluća.\nTeme:BiH, izdvojeno, smog, smrt, vazduh, zagađenost


Pogledajte šta kažu zvezde za period od 13. do 19. aprila 2015. godine\nPogledajte šta kažu zvezde za period od 30. marta do 5. aprila 2015. godine.\nPogledajte šta kažu zvezde za period od 23. do 29. marta 2015. godine.\nPogledajte šta kažu zvezde za period od 16. do 22. marta 2015. godine\nPogledajte šta kažu zvezde za period od 9. do 15. marta 2015. godine.\nPogledajte šta kažu zvezde za period od 23. februara do 1. marta 2015. godine.\nPogledajte šta kažu zvezde za period od 2. do 8. februara 2015. godine\nPogledajte šta kažu zvezde za period od 19. do 25. januara 2015. godine.\nPogledajte šta kažu zvezde za period od 12. do 18. januara 2015. godine


Otkazan Međunarodni sajam poljoprivrede u Beranama :: Ekonomija\nOtkazan Međunarodni sajam poljoprivrede u Beranama\nOpština Berane i Sekretarijat za poljoprivredu, turizam i vodoprivredu saopštili su da ove godine neće biti organizovan drugi Međunarodni sajam poljoprivrede, prehrane i domaće radinosti, zbog povećanog zdravstvenog rizika usljed pandemije Kovid-19 virusa.\n„Planirano je bilo da se ove godine održi drugi sajam, sa željom da postane tradicionalan, ali nažalost, zbog pogoršane epidemiološke situacije u Beranama i Crnoj Gori, isti je morao biti otkazan'', kazao je sekretar Božo Premović.\nOpština Berane je posredstvom resornog sekretarijata, a u saradnji sa Ministarstvom poljoprivrede i ruralnog razvoja, 5. i 6. oktobra 2019. godine, u novoj Sportskoj hali organizovala prvi Međunarodni sajam poljoprivrede, prehrane i domaće radinosti na kojem su učestvovali proizvođači iz svih krajeva Crne Gore i regiona.\n„Učesnici prvog sajma su mogli na štandovima da izlože, predstave i prodaju svoje proizvode, kao i da omoguće posjetiocima da probaju i upoznaju se sa njihovim proizvodnim asortimanom, kazao je Premović.\nOn je poručio da se nadaju da će sljedeće godine biti u mogućnosti da organizuju i realizuju Međunarodni sajam poljoprivrede, prehrane i domaće radinosti u Beranama, i opravdaju ulogu dobrog organizatora i domaćina.


Zaharova reagovala na britanske sankcije patrijarhu Kirilu - 16.06.2022, Sputnik Srbija\nZaharova reagovala na britanske sankcije patrijarhu Kirilu\nVelika Britanija nije stavila nijednog ukrajinskog nacistu sa kukastim krstom ni na jednu „crnu listu“, izjavila je portparolka Ministarstva spoljnih poslova... 16.06.2022, Sputnik Srbija\n„Britanija je na sankcione spiskove uvrstila patrijarha Kirila i ruskog dečjeg ombudsmana Ljvovu-Belovu. To je sve što treba da znate o britanskom režimu koji nije stavio nijednog ukrajinskog nacistu sa isturenim kukastim krstom ni na koji spisak sankcija“, napisala je ona na Telegramu.Britanska Vlada ranije je saopštila da je Velika Britanija unela je u sankcioni spisak patrijarha moskovskog i cele Rusije Kirila.\nrusija, patrijarh kiril, sankcije, velika britanija, marija zaharova\n15:24 16.06.2022 (Osveženo: 15:26 16.06.2022)\n© BelTA / Uđi u foto-galerijuPatrijarh moskovski i cele Rusije Kiril\nVelika Britanija nije stavila nijednog ukrajinskog nacistu sa kukastim krstom ni na jednu „crnu listu“, izjavila je portparolka Ministarstva spoljnih poslova Rusije Marija Zaharova, komentarišući sankcije Londona patrijarhu Kirilu i dečjem ombudsmanu Rusije Mariji Ljvovoj-Belovoj.\n„Britanija je na sankcione spiskove uvrstila patrijarha Kirila i ruskog dečjeg ombudsmana Ljvovu-Belovu. To je sve što treba da znate o britanskom režimu koji nije stavio nijednog ukrajinskog nacistu sa isturenim kukastim krstom ni na koji spisak sankcija“, napisala je ona na Telegramu.\nBritanska Vlada ranije je saopštila da je Velika Britanija unela je u sankcioni spisak patrijarha moskovskog i cele Rusije Kirila.\nEU odustala od sankcija patrijarhu Kirilu\n2 Jun, 19:29


RAKETE NISU SPREČILE GRAD -\nGrad koji je prekjuče zahvatio i područje opštine Aleksinac najubitačniji je bio u atarima sela Korman i DonjI Ljubeš, kao i na prostoru Aleksinca i okolnih naselja. Prema zvaničnim podacima, u toku trajanja nevremena, na gradonosne oblake dejstvovalo se sa 15 protivgradnih stanica uz upotrebu 42 rakete. Šteta nastala na poljoprivrednim usevima biće utvrđena narednih dana.\nSudeći po ranijoj praksi od te procene poljoprivrednici neće imati mnogo koristi. Kako su nam rekli u opštinskoj službi za poljoprivredu ranijih godini delimična šteta nadoknađivana je samo kad su stradali objekti, a ne i poljoprivredne kulture. Verovatno poučeni takvim iskustvom poljoprivrednici do danas nisu prijavljivali štetu, što nam je potvrđeno i u nadležnim lokalnim službama. Očito da se aleksinački poljoprivrednici sve više uzdaju u osiguranje useva i u sreću da baš njihovu parcelu neće zahvatiti grad.\nKako nam je prezentovano, već nekoliko godina u opštinskom Fondu za razvoj poljoprivrede postoje sredstva koja su namenjena za subvencije osiguranja useva koja mogu da koriste registrovana poljoprivredna gazdinstva. Takva sredstva postoje i u programima Ministarstva poljoprivrede. Nažalost mnogi poljoprivrednici nisu u mogućnosti da koriste ove subvencije, jer nisu izmirili obaveze iz penzijskog i zdravstvenog osiguranja, što je najčešće jedan od uslova konkursa.\nDobra vest je, kako nam je potvrdio Nenad Stanković, predsednik opštine Aleksinac, da je nakon dve godine rešen zakonski osnov za isplatu naknade strelcima iz opštinskog budžeta. Iako ovo nije zakonska obaveza lokalne samouprave iz opštinske kase u šest meseci rada Protivgradne službe za pedesetak strelaca izdvaja se mesečno u neto iznosu 4.000 dinara po osobi. Istovetna suma ovim ljudima se isplaćuje i iz Republičkog budžeta. Sve ovo nagoveštava, uz činjenicu da za sada ima dovoljno raketa, da možemo očekivati uspešniju sezonu kada je reč o odbrani od grada.\ngradnaknada za strelceprotivgradna zastitaprotivgradne raketeprotivgradni strelci\nPrevious Post:Bogat fudbalski vikend\nNext Post:Ispiranje cevovoda Žitkovac-Trnjane